সোশ্যাল মিডিয়ার এত বেশি জনপ্রিয়তা এবং সকল ব্যবহারকারীর প্রতিদিনের উপস্থিতির কারণে এটি মার্কেটিং এর একটি গুরুত্বপূর্ন মাধ্যম হিসেবে পরিনত হয়েছে।\nসহজ ভাবে সোশ্যাল মিডিয়া মার্কেটিং বলতে Facebook, Twitter, Istagram, Pinterest ইত্যাদি সোশ্যাল মিডিয়া ব্যবহার করে পণ্য এর বাজারজাতকরণ কে বোঝানো হয় । যে কোন ব্যবসায়ের জন্য সোশ্যাল মিডিয়া মার্কেটিং খুবই গুরুত্বপূর্ন। তবে ছোট ব্যবসায়ের ক্ষেত্রে এটি আরও বেশি কার্যকরী।\nএকটু ভেবে দেখুন বর্তমান বিশ্ব এর কথা, আপনার টার্গেট কাস্টমার এর ক্রয় করার পদ্ধতি এর কথা, আমাকে বেশি কিছু বলতে হবে না, আপনি নিজেই বুঝে যাবেন সোশ্যাল মিডিয়া মার্কেটিং এর গুরুত্ব। এছাড়া বর্তমানে বিজ্ঞাপন দেয়ার পদ্ধতিতেও অনেক পরিবর্তন এসেছে এবং অনলাইন এ বিজ্ঞাপন দেয়ার মাধ্যমে আপনি টার্গেট করতে পারছেন এর সাথে সাথে আপনার খরচও অনেক কম হচ্ছে, তাহলে কেন নয় সোশ্যাল মিডিয়া মার্কেটিং।\nসোশ্যাল মিডিয়া মার্কেটিং এর ক্ষেত্রে আমাদের একটি সাধারন সমস্যা হল আমরা বুঝতে পারি না কোন সোশ্যাল সাইট নিয়ে কাজ শুরু করব। অন্যান্য দেশের জন্য কেউ বলে Facebook, Twitter, আবার কেউ বলে Instagram ইত্যাদি। তবে বাংলাদেশের জন্য এখন পর্যন্ত ফেসবুক হচ্ছে সোশ্যাল মিডিয়া মার্কেটিং করার সবচেয়ে ভালো সোশ্যাল মিডিয়া। ছোট ব্যবসায়ীদের সম্ভব নয় বড় ব্যবসায়ীদের মত টিভি বিজ্ঞাপন, রেডিও বিজ্ঞাপন বা বড় বড় বিলবোর্ডে বিজ্ঞাপন দেয়া, তাই ছোট ব্যবসায়ের জন্য ফেসবুক মার্কেটিং প্রথম এবং প্রধান পছন্দ হয়ে থাকে, কারণ ফেসবুক এ মার্কেটিং করা সহজলভ্য এবং খরচও তুলনামূলক ভাবে অনেক কম এবং আপনি বিশ্লেষণও করতে পারছেন ।\nযেকোন ছোট বা বড় ব্যবসায় তাদের প্রচারের জন্য এখন ফেসবুককে বেছে নিচ্ছে। ফেসবুক ব্যবহার করে বিভিন্নভাবে অল্প খরচে ব্যবসায় সম্পর্কিত যেকোন তথ্য টার্গেটেড কাস্টমারদের কাছে পৌচ্ছে দেয়া যায়।\nফেসবুক এমন একটি সোশ্যাল মিডিয়া যেখানে প্রতি জনের গড়ে প্রায় ২০০ ফ্রেন্ড থাকে এবং যদি কেউ একজন কোন কিছু শেয়ার করে এবং তার ২০০ বন্ধু এর থেকে যদি মাত্র ৫জন সেটাকে আবার শেয়ার করে তাহলে প্রায় ১০০০ মানুষের কাছে পৌছে যেতে পারে আপনার পণ্য বা সেবা এর কথা। আমার নিজের মধ্যেই আনন্দ চলে আসলো বিষয়টা ভেবে, নিশ্চয়ই আপনারও এমন অনুভূতি। তাছাড়া ফেসবুককে ব্যবহার করে বিভিন্ন মাধ্যমে একটি পণ্যকে কাস্টমারদের কাছে পৌছানো যায়। ফেসবুকের রয়েছে পেজ, গ্রুপ, ব্যক্তিগত প্রোফাইল এবং অ্যাড সুবিধা। এই চারটি মাধ্যমেই যে কোন বাবসায়িক প্রচার করা যায় অনেক সহজে। যেমনঃ পেজের মাধ্যমে আপনি আপনার সকল ব্যবসায়ের তথ্য, পন্যের ছবি, পণ্য সম্পর্কিত ভিডিও এবং পন্যের মূল্য ইত্যাদি কাস্টমারদের কাছে তুলে ধরতে পারেন। কাস্টমাররা পেজ থেকে সকল তথ্য পাওয়ার পর সহজেই সিধান্ত নিতে পারে তারা পণ্য ক্রয় করবে কি না। গ্রুপের মাধ্যমে গ্রুপের সদ্যসদের সাথে বিভিন্ন তথ্য আদান প্রদানের মাধ্যমে তাদের সহজে কাস্টমারে পরিনত করা যায়।\nএক গবেষণায় জানা গিয়েছে, প্রায় ৯৩ ভাগ মানুষ ফেসবুক ফ্রেন্ড থেকে পাওয়া পরামর্শ বা সুপারিশ গ্রহন করতে পছন্দ করে। আপনার কোন কাস্টমার যদি আপনার পণ্য বা সেবা পেয়ে খুশি হয়ে তার ফ্রেন্ডদের পরামর্শ দেয় ক্রয় করার জন্য তাহলে আপনি তার বন্ধুকেও নতুন কাস্টমার হিসেবে পেতে পারেন। আর যদি একজন না হয়ে বেশি হয় ? হাহাহাহা !\n২. সোশ্যাল মিডিয়া মার্কেটিং রাঙ্কিং-এ সাহায্য করেঃ\nসোশ্যাল মিডিয়া মার্কেটিং শুধু সোশ্যাল মিডিয়া থেকেই আপনার কাস্টমারদের নিয়ে আসে না। সোশ্যাল মিডিয়া মার্কেটিং সার্চ ইঞ্জিন- এ আপনার ওয়েবসাইট রাঙ্কিং হতেও অনেক সাহায্য করে। আপনার ওয়েবসাইট নেই ? আমার মনে হয়, ওয়েবসাইট এর জন্য কাজ শুরু করে দেয়া উচিত । একটি ওয়েবসাইট ব্যবসায় এর প্রতি ভোক্তাদের আস্থা বাড়ায়, হয়ত ভাবছেন বাংলাদেশে ওয়েবসাইট ছাড়াও ফেসবুক এর মাধ্যমেও অনেক বিক্রয় হয়, একটু ৪ বছর আগের কথা ভেবে দেখুন, ফেসবুক এর মাধ্যমে বিক্রয় কি হতো ? সামনের ৪ বছরে মার্কেটে কি পরিবর্তন আসতে পারে ভেবে দেখেছেন ? ভাবুন এবং পারলে এখন থেকেই তৈরি হতে থাকুন, আপনি অনেকের থেকেই এগিয়ে থাকতে পারবেন ।\nসুনাম বৃদ্ধি করতে এখন সোশ্যাল মিডিয়া অনেক বেশি গুরুত্বপুর্ন ভুমিকা পালন করে। সোশ্যাল মিডিয়াতে সবসময় পোষ্ট শেয়ার করলে নিজেকে সহজেই পরিচিত করানো যায়। এর মাধ্যমে বিভিন্ন প্রফেশনালরা তাদের সার্ভিস বিক্রয় করতে পারে। বিভিন্ন টিপস, প্রয়োজনীয় তথ্যের মাধ্যমে যেকেউ তার নিজের বা ব্যবসায়ের সুনাম বৃদ্ধি করতে পারে।\nঅনেক নতুন কোম্পানি সোশ্যাল মিডিয়াতে পণ্য ও ব্যবসায়কে প্রচার করে খুব সহজে ব্রান্ড হিসেবে পরিচিত হয়ে যাচ্ছে। এখন প্রায়ই দেখা যায় বিভিন্ন নতুন কোম্পানী ব্যবসায় শুরু করার সাথে সাথে অ্যাড দেয় ফেসবুকে। সেই অ্যাডটি হয় সাধারনত যত বেশি মানুষের কাছে reach করানো যায় অর্থাৎ দেখানো যায়। এতে মানুষ একটি নতুন কোম্পানীকে চিনতে পারে যা ব্রান্ড তৈরিতে অনেক সাহায্য করে।\nসোশ্যাল মিডিয়া মার্কেটিং এত জনপ্রিয় হওয়ার পিছনে সবচেয়ে গুরুত্বপুর্ন কারণ হল এই মার্কেটিং–এ খরচ অনেক কম হয়। আপনি খুব কম খরচে আপনার কাঙ্ক্ষিত কাস্টমারের কাছে আপনার পণ্য সম্পর্কিত তথ্য পৌছে দিতে পারবেন যা অন্য কোন মাধ্যমে করতে অনেক ব্যয়বহুল । যেমন – একজন বেবী পণ্য বিক্রেতা তার পণ্য বিক্রয়ের জন্য অ্যাড দিতে পারে। তিনি সেই অ্যাডটি শুধু মাত্র ২৫-৪০ বছরের বিবাহিত মহিলাদের জন্য তৈরি করতে পারে। এ পদ্ধতি এর মাধ্যমে আপনি সঠিক ভোক্তা বা ভবিষ্যৎ ভোক্তা এর নিকট পৌছাতে পারবেন ।\nএই সকল কারণে এখন ছোট ব্যবসায়ীরা অথবা নতুন ব্যবসায়ীরা ফেসবুকে তাদের পণ্য বা সেবা প্রচার করার জন্য প্রধান মাধ্যম হিসেবে নিয়েছে এবং তারা সফলতাও পাচ্ছে। নিশ্চয়ই বুজতে পারছেন, যত দেরি করছেন আপনার ততই ক্ষতি হচ্ছে । আপনার ব্যবসায় এর জন্য রইল সুভকামনা।


১৪ জঙ্গীর তালিকা হস্তান্তর করল এনআইএ || প্রথম পাতা || জনকন্ঠ\nশংকর কুমার দে ॥ বাংলাদেশে সফররত ভারতের ন্যাশনাল ইনভেস্টিগেশন এজেন্সির (এনআইএ) ৪ সদস্যের প্রতিনিধি দলটি জামা‘আতুল মুজাহিদীন বাংলাদেশের (জেএমবি) ১১ জঙ্গীর তালিকা ও প্রায় ১৫টি মোবাইল ফোন নম্বর দিয়েছে বাংলাদেশের প্রতিনিধি দলকে। ভারতীয় এনআইএ-এর প্রতিনিধি দলটি বর্ধমান খাগড়াগড় কা-ের জঙ্গী তৎপরতার ওপর তৈরি করা একটি প্রতিবেদন দিয়েছে বাংলাদেশের প্রতিনিধি দলকে। বাংলাদেশের প্রতিনিধি দলের হাতে জেএমবির জঙ্গীদের যে তালিকা দেয়া হয়েছে, তারা ভারতে পুরস্কার ঘোষিত জঙ্গী। এসব জঙ্গীর প্রকৃত পরিচয় উদ্ঘাটন করার অনুরোধ জানানো হয়েছে। স্বরাষ্ট্র মন্ত্রণালয়, পুলিশ সদর দফতর ও র‌্যাব সদর দফতরে অনুষ্ঠিত বৈঠক সূত্রে এ খবর জানা গেছে।\nবাংলাদেশের ৬ সদস্যের প্রতিনিধি দলের সঙ্গে মঙ্গলবার পুলিশ সদর দফতরে বৈঠক করেছে ভারতীয় এনআইএ-এর ৪ সদস্যের প্রতিনিধি দলটি। মঙ্গলবার দুপুরে পুলিশ সদর দফতরে বৈঠক অনুষ্ঠিত হওয়ার পর সন্ধ্যায় তারা উত্তরার র‌্যাব সদর দফতরে র‌্যাব কর্মকর্তাদের সঙ্গেও বৈঠকে মিলিত হয়ে জঙ্গী দমনের কৌশল নির্ণয়ে তথ্যবিনিময় করেছেন। এর আগের দিন সোমবার স্বরাষ্ট্র মন্ত্রণালয়ে বৈঠক করেছেন তাঁরা। ভারতের তদন্ত জাতীয় সংস্থা এনআইএ-এর ৪ সদস্যের প্রতিনিধি দলটি বুধবার ঢাকা ত্যাগ করার কথা রয়েছে।\nবাংলাদেশের প্রতিনিধি দলকে ভারতে অবস্থান জেএমবির জঙ্গীদের মধ্যে যাদের তালিকা দেয়া হয়েছে তারা হচ্ছে ভারতে পুরস্কার ঘোষিত জঙ্গী। বর্ধমানের খাগড়াগড়ের বোমা বিস্ফোরণের ঘটনায় পলাতক ১২ জেএমবির সদস্যকে ধরিয়ে দেয়ার জন্য ৭৭ লাখ টাকা পুরস্কার ঘোষণা করেছে তদন্ত সংস্থা এনআইএ। পলাতক ১২ জঙ্গীই বাংলাদেশের জেএমবির সদস্য। এর মধ্যে ৪ জঙ্গী বাংলাদেশের নাগরিক। পলাতক এসব জঙ্গী হচ্ছে, সাজিদ, নসরুল্লাহ, ইউসুফ শেখ, কওসর ও তালহা শেখ। এর মধ্যে সাজিদ ওরফে শেখ রহমত উল্লাহ ওরফে নারায়ণগঞ্জের মাসুদ রানা ওরফে মাসুম ধরা পড়েছে কলকাতায়। এই পাঁচজনকে ধরিয়ে দিতে পারলে তাদের মাথার পুরস্কার উল্লেখ করা হয় ১০ লাখ টাকা। এ ছাড়া আরও রয়েছে ৩ জন, যাদের মাথার পুরস্কার ঘোষণা করা হয়েছে ৫ লাখ টাকা। এই ৩ জন হচ্ছে, হাবিবুর রহমান শেখ, হাতুড়ে শাহ নূর আলম, আমজাদ আলী শেখ। এ ছাড়া আরও ৪ জনের প্রতিজনের মাথার পুরস্কার ঘোষণা ৩ লাখ টাকা। এই ৪ জন হচ্ছে, বোরহান শেখ, রেজাউল করিম, আবুল কালাম ও জহিরুল শেখ। পলাতক ১২ জনের মধ্যে শাহ নুর আলম অসমের বরপেটা থেকে ফেরার। অপর ১১ জন পশ্চিমবঙ্গের নদিয়া, মুর্শিদাবাদ, বীরভুম, ও বর্ধমান থেকে ফেরার। এর মধ্যে ৪ জন সাজিদ, নসরুল্লাহ, কওসর ও তালহা বাংলাদেশের নাগরিক বলে সন্দেহ করছেন তদন্তকারীরা। বর্ধমান খাগড়াগড়ের বোমা তৈরির সময়ে বিস্ফোরণে নিহত হয়েছে জেএমবির সদস্য বাংলাদেশী নাগরিক শাকিল আহমেদ ও সুবাহান ম-ল শেখ।\nবৈঠক সূত্রে জানা গেছে, বর্ধমান খাগড়াগড়ের বোমা বিস্ফোরণের ওপর ভারতের তদন্ত সংস্থা এনআইএ যেসব তথ্য-উপাত্ত পেয়েছে তার ওপর ভিত্তি করে তৈরি করা জঙ্গী তৎপরতার একটি প্রতিবেদন দিয়েছে বাংলাদেশের প্রতিনিধি দলকে। প্রতিবেদনে উল্লেখ করা হয়েছে জঙ্গীরা দুই দেশের সীমান্ত পথে আসা-যাওয়া করে জঙ্গী তৎপরতা চালাচ্ছে এবং তারা দুই দেশের জন্যই হুমকি। এই প্রতিবেদনে উঠে এসেছে জঙ্গী তৎপরতা, আশ্রয়দাতা, মদদদাতা, অর্থের উৎস ইত্যাদি। বাংলাদেশ থেকে জঙ্গীরা কিভাবে বর্ধমানসহ রাজ্যের বিভিন্নস্থানে সংঘটিত হয়ে গ্রেনেড-বোমা তৈরি করে নাশকতার নীলনক্সার ছক তৈরি করেছে তার বিবরণ রয়েছে তদন্ত প্রতিবেদনে। ২০০৯ সাল থেকে ২০১৩ সাল পর্যন্ত ৪ বছরে কয়েক শ’ কোটি টাকা পাচার হয়েছে তার কথাও উল্লেখ করা হয়েছে।\nএনআইএ খুঁজছে সানি, মিজান ও ফারুককেও ॥ ত্রিশালে পুলিশ হত্যা করে জঙ্গী ছিনতাইয়ের ঘটনায় পলাতক জেএমবি সদস্য সালাউদ্দিন সালেহীন ওরফে সানি ও জাহিদুল ইসলাম ওরফে বোমারুমিজান এবং ওই ঘটনার সন্দেহভাজন পরিকল্পনাকারী ফারুক হোসেনকে খুঁজছে ভারতের জাতীয় তদন্ত সংস্থাও (এনআইএ)। মঙ্গলবার ঢাকা সফররত এনআইএ প্রতিনিধি দলের সঙ্গে বাংলাদেশের কর্মকর্তাদের বৈঠকের পর ঢাকা মহানগর পুলিশের যুগ্ম কমিশনার মনিরুল ইসলাম সাংবাদিকদের এ কথা জানান। তিনি বলেন, বর্ধমান বিস্ফোরণের ঘটনায় সন্দেহভাজনদের যে তালিকা এনআইএ কর্মকর্তারা সোমবারের বৈঠকে দিয়েছেন, তাতে সানি, মিজান ও ফারুকের কথা রয়েছে আর বাংলাদেশের তদন্ত সংস্থাগুলোও তাদের খুঁজছে। বর্ধমানের ঘটনায় এনআইয়ের হাতে গ্রেফতার শেখ রহমতুল্লাহ সাজিদ যে বাংলাদেশের নারায়ণগঞ্জের মাসুম সে বিষয়েও পুলিশ ‘অনেকটা নিশ্চিত’ হতে পেরেছে বলে তিনি উল্লেখ করেন তিনি। তবে বাংলাদেশের দুই নেত্রী শেখ হাসিনা ও খালেদা জিয়াকে হত্যার ষড়যন্ত্রের বিষয়ে ভারতীয় গণমাধ্যমে আসা প্রতিবেদনের বিষয়ে দৃষ্টি আকর্ষণ করলে গোয়েন্দা কর্মকর্তা মনিরুল বলেন, ওপেন সোর্স থেকে পাওয়া তথ্য। এই তথ্যের সঙ্গে এনআইয়ের তথ্যের অনেক গরমিল রয়েছে।\nমাথার পুরষ্কার বাড়ল ॥ জেএমবি সদস্য সালাউদ্দিন সালেহীন ওরফে সানি (৩৮) ও মিজান ওরফে জাহিদুল ইসলাম ওরফে বোমারুমিজানের সন্ধান এখনও মেলেনি। কেউ তাদের ধরিয়ে দিলে অথবা সন্ধান দিতে পারলে প্রত্যেকের জন্য পাঁচ লাখ টাকা পুরস্কার ঘোষণা করেছে পুলিশ বিভাগ। এর আগে ময়মনসিংহের ত্রিশালে তিন জঙ্গী ছিনতাই হওয়ার পর তাদের প্রত্যেকের জন্য দুই লাখ টাকা করে পুরস্কার ঘোষণা করেছিল পুলিশ সদর দফতর। রবিবার সকাল ১০টার দিকে ময়মনসিংহের ত্রিশালে পুলিশের প্রিজনভ্যানে বোমা মেরে ও গুলি করে দ-প্রাপ্ত আসামি সালাউদ্দিন সালেহীন, রাকিব ও মিজানকে (৩৫) ছিনিয়ে নেয়া হয়। এই তিনজনের মধ্যে প্রথম দুইজন মৃত্যুদ-াদেশপ্রাপ্ত আর মিজান যাবজ্জীবন কারাদ-াদেশপ্রাপ্ত আসামি। ওই হামলায় প্রিজনভ্যানে থাকা পুলিশ কনস্টেবল আতিকুল ইসলাম (৩০) নিহত হন, আহত হন আরও দুই পুলিশ সদস্য। ত্রিশাল থেকে পালানোর সময় টাঙ্গাইলের মির্জাপুরে রাকিবকে আটক করে পুলিশে দেয় জনতা। পুলিশের চোখকে ফাঁকি দেয়ার জন্য দাড়ি কামিয়ে ফেললেও তার গলা, হাতে ও পায়ে ডা-াবেড়ির দাগ দেখে পুলিশ তাকে শনাক্ত করে। বন্দুকযুদ্ধে নিহত হয় রাকিব।\nবোমা মিজান ভারতে ॥ ভারতীয় গোয়েন্দাদের ধারণা, ময়মনসিংহের ত্রিশালে পুলিশ ভ্যান থেকে ছিনতাই হওয়া জেএমবি জঙ্গী মিজান ওরফে জাহিদুল ইসলাম ওরফে বোমা মিজান (৩৫) বর্তমানে ভারতে অবস্থান করছে। মিজান মাসখানেক আগেও কলকাতার উপকণ্ঠে রাজারহাটে অবস্থান করছিল বলে তারা তথ্য পেয়েছেন। গত ২৬ ফেব্রুয়ারি ত্রিশালের সাইনবোর্ড এলাকায় প্রিজনভ্যানে হামলা চালিয়ে পুলিশ হত্যা করে জেএমবির শূরা সদস্য রাকিবুল হাসান ও সালাউদ্দিন সালেহীন ওরফে সানি (৩৮) এবং বোমা বিশেষজ্ঞ মিজানকে (৩৫) ছিনিয়ে নেয়া হয়। পালানোর পথে ওইদিনই মির্জাপুরে গ্রেফতার হন রাকিবুল হাসান। পরে পুলিশের সঙ্গে কথিত বন্দুকযুদ্ধে নিহত হন রাকিব। পলাতক জঙ্গীদের সীমান্ত পার হওয়া ঠেকাতে সতর্কতা জারি করে ভারতের স্বরাষ্ট্র মন্ত্রণালয়। তাদের ধরিয়ে দিতে পাঁচ লাখ টাকা করে পুরস্কারও ঘোষণা করা হয়।\nএনআইএ কর্মকর্তারা বলেছেন ॥ ভারতের জাতীয় তদন্ত সংস্থার (এনআইএ) এক কর্মকর্তা বলেছেন, এখন আমরা দেখতে পাচ্ছি পশ্চিমবঙ্গে জেএমবির বিরাট এক নেটওয়ার্ক গড়ে উঠেছে। বিভিন্ন স্থানে বোমা তৈরি হচ্ছে। মিজান জেএমবির তরুণ জঙ্গীদের বোমা বানানোর প্রশিক্ষণ দিচ্ছেনÑ এমন সন্দেহ করার যথেষ্ট কারণ রয়েছে। একুশ শতকের শুরুর দিকে পাকিস্তানী জঙ্গী সংগঠন লস্কর-ই-তৈয়েবার কুখ্যাত জঙ্গী নসরুল্লাহর কাছ থেকে বোমা বানানোর প্রশিক্ষণ পেয়েছিলেন মিজান। পাকিস্তান নিয়ন্ত্রিত কাশ্মীরে লস্কর-ই-তৈয়েবার ক্যাম্পে তিনি প্রশিক্ষণ নেন এবং ভারতে বিভিন্ন জঙ্গী সংগঠনের বোমা বিশেষজ্ঞদের সঙ্গেও তার যোগাযোগ ছিল। গত ২ অক্টোবর বর্ধমানে বিস্ফোরণের ঘটনার পর ভারতের কেন্দ্রীয় গোয়েন্দারা নতুন করে মিজানের খোঁজে অনুসন্ধান শুরু করেছেন।\nমঙ্গলবার পুলিশ সদর দফতরে বেলা আড়াইটা থেকে প্রায় আড়াই ঘণ্টার এই বৈঠকে এনআইএ প্রতিনিধি দলের নেতৃত্ব দেন সংস্থার মহাপরিচালক শারদ কুমার। বাংলাদেশের ছয় সদস্যের কমিটির নেতৃত্বে আছেন স্বরাষ্ট্র মন্ত্রণালয়ের অতিরিক্ত সচিব ড. কামাল উদ্দিন আহমেদ। সোমবার ঢাকা পৌঁছানোর পর এনআইএর প্রতিনিধি দলটি স্বরাষ্ট্র মন্ত্রণালয়ে একটি পরিচিতি সভায় অংশ নেয়। তারা বাংলাদেশের ছয় সদস্যের কমিটির সঙ্গে বৈঠকে বর্ধমানের ঘটনায় সন্দেহভাজন কয়েকজনের নামের তালিকা হস্তান্তর করেন বলে জানা গেছে।\nকতজন জঙ্গীর নাম উল্লেখ করেছেন ভারতের তদন্ত সংস্থা এনআইএ? সাংবাদিকদের এই প্রশ্নের উত্তরে ঢাকা মহানগর পুলিশের মুখপাত্র গোয়েন্দা পুলিশের যুগ্ম কমিশনার মনিরুল ইসলাম বৈঠকের পর সাংবাদিকদের বলেছেন, অল্প কিছু, অল্প কয়েকজনের নাম দিয়েছেন তারা। এসব জঙ্গী কোন সংগঠনের সঙ্গে জড়িত, তারা বাংলাদেশী কি নাÑ এসব বিষয়ে প্রশ্ন করা হলে কোন তথ্য দেননি গোয়েন্দা কর্মকর্তা। গোয়েন্দা কর্মকর্তা বলেন, এক জঙ্গীর শত নাম থাকে। এ নামগুলো আমরা যাচাই-বাছাই করছি। আসলে তারা কোন দেশের নাগরিক, তা তদন্ত শেষে জানা যাবে।\nবৈঠকে উপস্থিত ছিলেন এমন বাংলাদেশের প্রতিনিধি দলের একজন কর্মকর্তা জানিয়েছেন, ভারতের তদন্ত সংস্থা এনআইএ জঙ্গীদের কয়েকজনের নামের তালিকা এবং ১০-১৫টি মোবাইল ফোন নম্বর দিয়েছেন। এদের মধ্যে কয়েকজন ভারতে গিয়ে মাদ্রাসায় শিক্ষকতা, দোকানদারিসহ বিভিন্ন পেশায় যুক্ত হয়েছে। বাংলাদেশের সংস্থাগুলো তাদের চেনে কি-না, কিংবা তাদের সম্পর্কে জানে কি-না, সেটাই জানতে চেয়েছেন তারা। সন্দেহভাজন জঙ্গীদের কয়েকজনের আত্মীয়স্বজনের নাম-পরিচয়ও পরীক্ষার জন্য বলেছেন এনআইএ কর্মকর্তারা।\nগত ২ অক্টোবর পশ্চিমবঙ্গের বর্ধমানে একটি বাড়িতে বিস্ফোরণে দুজন নিহত হওয়ার পর এনআইএ তদন্তের দায়িত্ব নেয়। এরপরই ওই ঘটনায় বাংলাদেশের নিষিদ্ধ জঙ্গী সংগঠন জেএমবির সম্পৃক্ততার কথা বলেন এ সংস্থার কর্মকর্তারা।\nবর্ধমান বিস্ফোরণে জড়িত সন্দেহে বেশ কয়েকজনকে গ্রেফতারের পর জিজ্ঞাসাবাদ করছে এনআইএ। এর মধ্যে শেখ রহতুল্লাহ সাজিদসহ কয়েকজন বাংলাদেশীও রয়েছে বলে তাদের দাবি। সেই সঙ্গে আন্তঃদেশীয় একটি জঙ্গী নেটওয়ার্কের তথ্য পাওয়ার কথা জানিয়ে এনআইএ। গোয়েন্দারা দাবি করেছেন, বাংলাদেশের দুই নেত্রী শেখ হাসিনা ও খালেদা জিয়াকে হত্যার একটি ছকও কষছে জঙ্গীরা। এর পরপরই বাংলাদেশে তদন্ত চালানোর বিষয়টি আলোচনায় আসে এবং ঢাকা সফরে আসেন এনআইএ প্রতিনিধি দলটি। এনআইএ’র মহাপরিচালক শারদ কুমারের সঙ্গে এই প্রতিনিধি দলে আছেন সংস্থার উপ-মহাপরিদর্শক সজীব ফরিদ, আইজি (তদন্ত) সঞ্জীব কুমার সিং ও ডিআইজি (তদন্ত) অনুরাগ তানখা।\nবাংলাদেশের ৬ সদস্যের একটি কমিটি গঠন করা হয়েছে। এই কমিটির নেতৃত্ব দিচ্ছেন স্বরাষ্ট্র মন্ত্রণালয়ের অতিরিক্ত সচিব ড. কামাল উদ্দিন আহমেদ। বৈঠকে উপস্থিত ছিলেন পুলিশের মহাপরিদর্শক (আইজিপি) হাসান মাহমুদ খন্দকার, র‌্যাবের মহাপরিচালক মোখলেছুর রহমান, জাতীয় নিরাপত্তা গোয়েন্দা সংস্থার (এনএসআই) মহাপরিচালক সামছুল হক, প্রতিরক্ষা গোয়েন্দা মহাপরিদফতরের (ডিজিএফআই) প্রধান আকবর হোসেন, বর্ডার গার্ড বাংলাদেশের (বিজিবি) মহাপরিচালক আজিজ আহমেদ, পুলিশের বিশেষ শাখার (এসবি) প্রধান জাবেদ পাটোয়ারি, পুলিশের অপরাধ তদন্ত বিভাগের (সিআইডি) প্রধান মোখলেসুর রহমান, র‌্যাবের গোয়েন্দা শাখার প্রধান আবুল কালাম আজাদ, গোয়েন্দা পুলিশের (ডিবি) যুগ্ম কমিশনার মনিরুল ইসলাম।\nস্বরাষ্ট্র মন্ত্রণালয়ে জ্যেষ্ঠ সচিব মোহাম্মদ মোজাম্মেল হক খান এনআইএ কর্মকর্তাদের সঙ্গে পরিচিতি সভার পর বলেছিলেন, ভারতের সন্দেহ, ভারত ও বাংলাদেশ- দুই দেশেই দুষ্কৃতীরা রয়েছে। এদের খুঁজে বের করা দরকার। তাদের এই আবেদন উড়িয়ে দেয়ার মতো নয় বলে আমরা মনে করি। ভারত ও বাংলাদেশের ভূখ- দুষ্কৃতীদের ব্যবহার করতে না দেয়ার বিষয়ে দুই দেশই একমত বলেও তিনি মন্তব্য করেন স্বরাষ্ট্র সচিব।\nর‌্যাবের সঙ্গে বৈঠক ॥ ভারতের এনআইএ-এর ৪ সদস্যের প্রতিনিধি দলটি মঙ্গলবার সন্ধ্যায় উত্তরার র‌্যাব সদর দফতরে র‌্যাব কর্মকর্তাদের সঙ্গে ঘণ্টাব্যাপী বৈঠক করেছেন। র‌্যাবের ডিজি মোঃ মোখলেসুর রহমানের নেতৃত্বে র‌্যাবের এডিজি, সকল পরিচালকগণ ও উর্ধতন কর্মকর্তারা উপস্থিত ছিলেন। এনআইএ বৈঠকে জঙ্গীদের তালিকা দিয়েছেন। একটি প্রতিবেদন দিয়েছেন যাতে সুপারিশও আছে। জঙ্গীবাদ সম্পর্কে জনসেচতনা বাড়ানোর সুপারিশ করা হয়েছে প্রতিবেদনে। কারা জঙ্গীদের আশ্রয়দাতা, মদদদাতা এসব জানতে চেয়েছেন এনআইএ’র কর্মকর্তারা। বিএনপি-জামায়াতের নেত্বতাধীন জোট সরকারের সময়ে সারাদেশে একযোগে জেএমবি যে ৬৩ জেলায় বোমা হামলা চালিয়েছিল তার মধ্যে এখনও হামলাকারী কোন জঙ্গী গ্রেফতারের বাইরে আছে কিনা সেটাও জানতে চেয়েছেন তারা। কোন সরকারের সময়ে জঙ্গী তৎপরতা কেমন ছিল এবং এতদিন জঙ্গীরা কিভাবে এত তৎপরতা চালিয়েছে সেই বিষয়েও জানতে চেয়েছেন এনআইএ কর্মকর্তারা।\nমিয়ানমারের জঙ্গী গ্রেফতার ॥ বর্ধমান খাগড়াগড়ের বোমা বিস্ফোরণের কা-ে হায়দ্রাবাদে গ্রেফতার হয়েছে মিয়ানমারের এক নাগরিক জঙ্গী। হায়দ্রাবাদ থেকে মিয়ানমারের এক নাগরিককে গ্রেফতার করেছে পশ্চিমবঙ্গের বর্ধমান বিস্ফোরণের ঘটনা তদন্তের দায়িত্বে থাকা ভারতের জাতীয় তদন্ত সংস্থার গোয়েন্দারা। গ্রেফতারকৃত রোহিঙ্গা যুবকের নাম খালিদ ওরফে খালিদ মোহাম্মদ। ওই যুবক রোহিঙ্গা সলিডারিটি অর্গানাইজেশনের সদস্য। এই সংগঠনটির সঙ্গে বাংলাদেশের জঙ্গীদের সংশ্লিষ্টতার অভিযোগ রয়েছে। ভারতীয় গোয়েন্দারা বলছেন, ২৮ বছর বয়সী খালিদ একজন বিস্ফোরক বিশেষজ্ঞ। বাংলাদেশ-মিয়ানমার সীমান্ত এলাকায় তার জঙ্গী ক্যাম্প রয়েছে। এনআইএ বলছে, প্রাথমিক জিজ্ঞাসাবাদে মিয়ানমারের উগ্রপন্থী সংগঠন তেহেরিক-ই-আজাদি আরাকানের হয়ে পাকিস্তানের তেহেরিকেই তালিবানের কাছ থেকে জঙ্গী প্রশিক্ষণ নেয়ার কথা স্বীকার করেছেন খালিদ। ভুয়া নাম-পরিচয়ে তিনি হায়দ্রাবাদের ওই হোটেলে উঠেছিলেন। তার সঙ্গে বৈধ কাগজপত্রও ছিল না। সোমবার বিকেলে হায়দ্রাবাদের একটি হোটেল থেকে খালিদকে গ্রেফতার করে এনআইএ। তার কাছে এমন কিছু ভিডিও পাওয়া গেছে, যাতে জঙ্গী প্রশিক্ষণের বিষয় এসেছে। মধ্যপ্রাচ্যের জঙ্গী সংগঠন আইএসের কার্যক্রম, বোমা তৈরি ও বিষের গুণাগুণ নিয়ে লেখা কিছু বইও তার কাছে পাওয়া গেছে বলে এক বিবৃতিতে জানানো হয় এনআইএ।\nগত ২ অক্টোবর পশ্চিমবঙ্গের বর্ধমানে একটি বাড়িতে বিস্ফোরণে দুজন নিহত হওয়ার পর তদন্তের দায়িত্ব নিয়ে এনআইএ কর্মকর্তারা বাংলাদেশের নিষিদ্ধ জঙ্গী সংগঠন জেএমবির সম্পৃক্ততার কথা জানায়।


দেখুনতো চিনতে পারেন কিনা এই বলি তারকাকে\nHome বিনোদন দেখুনতো চিনতে পারেন কিনা এই বলি তারকাকে\nবিনোদন ডেস্ক : একের পর জনপ্রিয় ছবি উপহার দিয়ে গিয়েছেন বলি ইন্ডাস্ট্রিকে, অভিনয় জগতে বেশি দিনের না হলেও ইতিমধ্যে বেশ পরিচিতি পেয়েছেন অভিনেত্রী। শুধু অভিনয় নয় তাঁর ব্যাবহারেরও মুগ্ধ ভক্ত মহল। সম্প্রতি প্রকাশ্যে এসেছে তাঁর ছোট বেলার একটি ছবি। কি চিনতে পারলেন ?\nআরও পড়ুন :বন্দুকের গুলিতে খুন টলি অভিনেত্রী Pallavi Dey\nএকটু ভালো করে লক্ষ্য করলে হয়তো চিনলেও চিনে নিতে পারেন। ছবিতে একটি গোলাপি পোশাকে দেখা গিয়েছে অভিনেত্রীকে। নিষ্পাপ চোখে ক্যামেরার দিকে তাকিয়ে আছেন তিনি। পতৌদি পরিবারের রাজকন্যা তিনি কি চিনতে পারলেন ? আচ্ছা আর রাখ ঢাক না রেখে খোলসা করে বলা যাক। ছবিতে এই ছোট্ট বাচ্ছাটি আর কেউ নয় বলি অভিনেত্রী সইফকন্যা সারা আলি খান। সম্প্রতি সইফ-সোহার বোন সাবা আলি খানের সোশ্যাল সাইটে উঠে এসেছে এছবি।\nআরও পড়ুন :Karan Johar birthday : এক নজরে ৫০ তম জন্মদিনের এলাহি আয়োজনের বিস্তারিত\nপতৌদি পরিবার, আজও সংবাদ পত্রের বিনোদনের পৃষ্ঠায় দাপটের সঙ্গে রাজ করে চলে। নবাব পরিবারের হাঁড়ির খবর জানতে সর্বক্ষন প্রস্তুত দর্শককূল।ছবিতে মুহূর্তেই লাইক, শেয়ার কমেন্টের সংখ্যা আকাশ ছোঁয়া। বেশ কিছুদিন আগেই প্রকাশ্যে এসেছিল নবাব পরিবারের অদেখা একটি ছবি। সেখানে ছবিতে মনসুর আলি খান, শর্মিলা ঠাকুর, সইফ আলি খান, সোহা আলি খান সহ ঠাকুমা সাজিদা সুলতানকেও দেখা গিয়েছিল। সাজিদ সুলতানকে এই প্রথম প্রকাশ্যে আনা হয়।\nPrevious articleমাস্কের উপর ‘হামলা’ করতে মিলিয়ন ডলার খরচ করেছেন বিল গেটস\nNext articleদিদির রাজত্বে তৃণমূল নেত্রী সহ ৩০ টি পরিবার ‘ঘরছাড়া’


তেলেঙ্গানায় সোনু সুদের মন্দির, মাটির মানুষ সোনু লিখলেন, 'এতটা আমার প্রাপ্য নয়'| Sonu Sood responds after Telangana village locals build temple in his honour – News18 Bangla\nতেলেঙ্গানায় সোনু সুদের মন্দির, মাটির মানুষ সোনু লিখলেন, 'এতটা আমার প্রাপ্য নয়'\nতেলেঙ্গানার সিড্ডিপেট জেলার দুব্বা টান্ডা গ্রামে অভিনেতার প্রতি শ্রদ্ধা জানাতে তৈরি হল মন্দির\nLast Updated : December 21, 2020, 17:38 IST\n#মুম্বই: করোনাকালের এক ও একমাত্র বাস্তব হিরো বলিটাউনের অভিনেতা সোনু সুদ! লকডাউনে তিনি সিঃস্বার্থভাবে পরিযায়ী শ্রমিকদের পাশে দাঁড়িয়েছেন। বিশেষ গাড়ি, বাসের ব্যবস্থা করে শ্রমিকদের পৌঁছে দিয়েছেন নিজ-নিজ বাড়ি! এখানেই শেষ নয়! দেশের যে-কোনও প্রান্তে যখনই যে বিপদে পড়েছেন, সোনুকে একবার জানালেই হল... সাহায্যের হাত বাড়িয়ে দিয়েছেন 'দাবাং' স্টার! লকডাউনে বহু মানুষ কর্মহারা হয়েছেন। সোনু তাঁদের সাহায্য করেছেন নতুনভাবে জীবন শুরু করতে! এমনকী আমফানে ক্ষতিগ্রস্ত জলপাইগুড়ির অসহায় মহিলাকেও নতুন বাড়ি বানিয়ে দেন সোনু সুদ।\nআজ গোটা দেশ সোনু সুদকে ভগবানের মতো ভক্তি করে! মানুষের মনের মণিকোঠায় তাঁর অবিচল শ্রদ্ধার আসন। বিহারে বানানো হয়েছে তাঁর বিশাল মূর্তি, এবার তেলেঙ্গানার সিড্ডিপেট জেলার দুব্বা টান্ডা গ্রামে অভিনেতার প্রতি শ্রদ্ধা জানাতে তৈরি হল মন্দির। মন্দিরে স্থাপিত হয়েছে সোনুর মূর্তি। ২০ ডিসেম্বর গ্রামবাসীদের উপস্থিতিতে মূর্তির উদ্বোধন হয়। সাবেকী দক্ষিণী সাজে সেজে মহিলারা আরতি করেন, গীতিতে মুখর হয়ে ওঠে অনুষ্ঠান। জেলা পরিষদের সদস্য গিরি কোন্ডল রেড্ডি জানান, '' তাঁর মহান কাজের মধ্যে দিয়ে সোনু সুদ মানুষের মনে ভগবানের আসন লাভ করেছেন। তিনি আমাদের কাছে ভগবান।'' মূর্তির নির্মাতা শিল্পী মধুসূদন পাল বলেন, '' সোনু সুদের প্রতি শ্রদ্ধা জ্ঞাপনে আমি ওঁর মূর্তি বানাই।''\nA local says, "He helped so many people during the pandemic. It'samatter of great delight for us that we've constructed his temple." (20.12.2020) pic.twitter.com/XZoj6x55pq — ANI (@ANI) December 20, 2020\nসোনু সুদের মন্দির, তাঁর মূর্তির ছবি সোশ্যাল মিডিয়ায় শেয়ার হতেই নেটিজেনরা তেলেঙ্গানার গ্রামবাসীদের মহান প্রয়াসের ধন্য ধন্য করছেন! কিন্তু মাটিছোঁয়া অভিনেতা সোনু এ'কধা জানতে পেরে রীতিমতো লজ্জিত! জানিয়েছেন, '' আমি আপ্লুত, কিন্তু এতটা আমার প্রাপ্য নয়।''\nDon’t deserve this sir. Humbled https://t.co/tX5zEbBwbP\nFirst published: December 21, 2020, 17:38 IST


সবার কাছে গ্রহণযোগ্য রাষ্ট্রপতি চাই | Hasan.Ahmed.Chowdhury.Kiron's Priyo Bangla Blog\nHome » Blogs » Hasan.Ahmed.Chowdhury.Kiron's blog\nসবার কাছে গ্রহণযোগ্য রাষ্ট্রপতি চাই\nSubmitted by Hasan.Ahmed.Cho... on Sat, 30/03/2013 - 12:58pm\nবর্ষীয়ান রাষ্ট্রপতি জিল্লুর রহমানের প্রয়াণের মধ্য দিয়ে দেশের রাষ্ট্রপতির পদ এখন শূন্য। মন্ত্রিপরিষদ সচিব ইতোমধ্যেই রাষ্ট্রপতির পদ শূন্য ঘোষণা করে প্রজ্ঞাপন পাঠিয়েছেন নির্বাচন কমিশন বরাবর। সেই মোতাবেক নির্বাচন কমিশন নির্বাচনের তফশিল ঘোষণা করবে। সংবিধানের ৫৪ অনুচ্ছেদ অনুযায়ী বর্তমানে মহামান্য রাষ্ট্রপতির দায়িত্বে আছেন মাননীয় স্পিকার অ্যাডভোকেট আবদুল হামিদ। নির্বাচন না হওয়া পর্যন্ত তিনিই রাষ্ট্রপতির দায়িত্ব পালন করবেন। ২০ মার্চ সিঙ্গাপুরে চিকিৎসাধীন অবস্থায় মারা যান দেশের উনিশতম রাষ্ট্রপতি জিল্লুর রহমান। পরের দিন তার মরদেহ সিঙ্গাপুর থেকে ঢাকায় আনা হয়। ২২ মার্চ রাষ্ট্রপতিকে রাষ্ট্রীয় মর্যাদায় দাফন করা হয় বনানীতে। তার সর্বশেষ জানাজা অনুষ্ঠিত হয় জাতীয় ঈদগাহে। সব ভেদাভেদ ভুলে দল-মত-নির্বিশেষে জিল্লুর রহমানের জানাজায় শরিক হন সর্বস্তরের মানুষ। তার মৃত্যুতে দল-মত-নির্বিশেষে সবাই শোকার্ত হয়ে ওঠে।\nদেশে যখন সরকার এবং বিরোধী শিবিরের মধ্যে রাজনৈতিক বিরোধ তুঙ্গে তখনই রাষ্ট্রপতির মৃত্যু রাজনীতিতে নতুন মেরুকরণের সূচনা করেছে। সেই মেরুকরণে আমরা দেখি শুধু ক্ষমতাসীন দল নয়, প্রধান বিরোধী দলকেও রাষ্ট্রপতির প্রতি শেষ সম্মান জানানো এবং শ্রদ্ধায় অবনত হতে। বিরোধী দল সরকার ঘোষিত রাষ্ট্রীয় শোকের প্রতি সম্পূর্ণ সহমত পোষণ করে সব দলীয় কার্যক্রম স্থগিত করে। বিরোধীদলীয় নেতা সাবেক প্রধানমন্ত্রী বেগম খালেদা জিয়া রাষ্ট্রপতিকে সম্মান জানাতে ছুটে যান বঙ্গভবনে। বর্ষীয়ান রাষ্ট্রপতির প্রতি শেষ শ্রদ্ধায় তিনি অবনত হন। রাষ্ট্রপতির ছেলেমেয়েদের সঙ্গে দেখা করে সমবেদনা জানান। বেগম জিয়ার যারা কট্টর সমালোচক তাদেরও দেখেছি এ ঘটনায় বিরোধীদলীয় নেতার প্রশংসায় মুগ্ধ হতে। সেই বিচারে রাজনীতির রেসে খানিকটা পিছিয়ে পড়ে ক্ষমতাসীন দল। বিশেষ করে বিরোধীদলীয় নেতা বঙ্গভবনে যাওয়ার পরও সরকারি দলের পক্ষ থেকে কেউ তাকে অভ্যর্থনা জানাতে না আসায় ক্ষমতাসীন দল সমালোচনার মুখে পড়ে। অনেকেই বিষয়টিকে অশোভন এবং অবিবেচনাপ্রসূত বলেও মন্তব্য করেন। সংবিধানে যে বাধ্যবাধকতা রয়েছে তাতে আগামী ১৭ জুনের মধ্যে রাষ্ট্রপতি নির্বাচিত করতে হবে। দেশের বিশতম রাষ্ট্রপতি হিসেবে আসীন হবেন তিনি। কিন্তু কে হচ্ছেন রাষ্ট্রপতি? নতুন রাষ্ট্রপতি নিয়ে চারদিকে নানা গুঞ্জন, নানা মতের কথা শোনা যাচ্ছে। রাষ্ট্রপতি হিসেবে ভারপ্রাপ্ত রাষ্ট্রপতি স্পিকার আবদুল হামিদ থেকে শুরু করে নাম শোনা যাচ্ছে এয়ারভাইস মার্শাল এ কে খন্দকার, ডেপুটি স্পিকার কর্নেল (অব.) শওকত আলী, আওয়ামী লীগের প্রেসিডিয়াম সদস্য সৈয়দা সাজেদা চৌধুরী, মতিয়া চৌধুরী, ঢাকা বিশ্ববিদ্যালয়ের সাবেক ভিসি আজাদ চৌধুরীসহ আরও অনেক নাম। কেউ কেউ বলছেন, এর বাইরে অন্য কাউকে নির্বাচিত করে চমক দেখাতে পারেন প্রধানমন্ত্রী শেখ হাসিনা। তবে উলি্লখিত এসব নামের বাইরে বিভিন্ন জাতীয় দৈনিকের অনলাইনে প্রকাশিত সংবাদের মন্তব্যে দেখা গেছে ভারপ্রাপ্ত রাষ্ট্রপতি স্পিকার আবদুল হামিদের পরেই বর্ষীয়ান নেতা তোফায়েল আহমেদের প্রতি জনমত সবচেয়ে বেশি। এদিকে সৈয়দা সাজেদা চৌধুরীর বিষয়ে সাধারণ মানুষের মতামত নেতিবাচক বলে প্রতীয়মান হয়েছে। তবে কে রাষ্ট্রপতি হচ্ছেন এখনো সেটা রহস্যাবৃত মনে হলেও সবাই যে ভারপ্রাপ্ত রাষ্ট্রপতির দিকে ঝুঁকে আছেন এতে কোনো সন্দেহ নেই। বিরোধী দলও অবশ্য স্পিকারের বিষয়ে ইতিবাচক মনোভাব প্রকাশ করেছে বলে পত্রিকায় দেখা গেছে। তবে সবকিছুই বোঝা যাবে প্রধানমন্ত্রী কি সিদ্ধান্ত নেন তার ওপর।\nরাষ্ট্রপতি যে কোনো দেশেরই সবচেয়ে গুরুত্বপূর্ণ পদ। আমাদের দেশেও তাই। তবে যে মুহূর্তে রাষ্ট্রপতি জিল্লুর রহমান চলে গেলেন সে মুহূর্তে পারিপাশ্বর্িক রাজনৈতিক বিবেচনায় এ পদটি আরও বেশি গুরুতপূর্ণ ও ঝুঁকিপূর্ণ হয়ে উঠেছে। প্রথমত, আর কয়েক মাস পরই বর্তমান সরকারের নির্ধারিত মেয়াদ শেষ হয়ে যাচ্ছে। স্বভাবতই সাংবিধানিক বাধ্যবাধকতা অনুযায়ী সামনেই আরেকটি জাতীয় নির্বাচন অনুষ্ঠিত হবে। সমাগত নির্বাচন তত্ত্বাবধায়ক সরকারের অধীনে করার দাবিতে প্রধান বিরোধী দল বিএনপি এবং তার অনুসারীরা আন্দোলন করছে। সেই ধারাবাহিকতায় রাষ্ট্রপতির বিষয়ে ইতোমধ্যেই প্রধান বিরোধী দল বিএনপির পক্ষ থেকে মতামত দেওয়া হয়েছে। বিএনপি বলেছে, রাষ্ট্রপতি পদে তারা কোনো নিরপেক্ষ ব্যক্তিকে দেখতে চায়_ যিনি হবেন সব দলের প্রতি সহনশীল এবং সবার কাছে যার গ্রহণযোগ্যতা থাকবে। এ ব্যাপারে তাদের সঙ্গে আওয়ামী লীগ আলোচনাও করতে পারে বলে বিএনপির কতিপয় শীর্ষনেতা মত প্রকাশ করেন। তবে পদটি এ মুহূর্তে বেশি গুরুত্বপূর্ণ এই কারণে যে, এবার যিনি রাষ্ট্রপতি নির্বাচিত হবেন তার মেয়াদকাল হবে আগামী পাঁচ বছর। সুতরাং আগামীতে যদি ক্ষমতার রদবদল হয় তাহলে সেই রাষ্ট্রপতিকে ভিন্নমতাবলম্বীদের সঙ্গে কাজ করতে হবে। বিশ্লেষকরা বলছেন, চলমান রাজনীতির যে অবস্থা তাতে আগামীতে রাষ্ট্রপতিকেই অনেক সিদ্ধান্তের মুখোমুখি হতে হবে। যে সিদ্ধান্ত হতে হবে নির্দলীয়, নিরপেক্ষ। শুধু দলীয় আনুগত্য প্রকাশ করলে সেটা রাষ্ট্রের জন্য নিদারুণ ক্ষতি বয়ে আনবে।\nবিএনপি এবং তার অনুসারীরা এখন রাজপথে। তত্ত্বাবধায়ক সরকার পুনঃপ্রতিষ্ঠার লক্ষ্যে তারা জোর আন্দোলন করছে। ধারণা করি এই আন্দোলন আরও তীব্র হবে। বিএনপি বলছে, তত্ত্বাবধায়ক সরকারের বাইরে তারা কোনো দলীয় সরকারের অধীনে নির্বাচনে অংশগ্রহণ করবে না। আন্দোলনের ধারাবাহিকতায় বিএনপি এবং ১৮-দলীয় জোট এখন সরকার পতনের আন্দোলন শুরু করেছে। আবার বিভিন্ন ইসলামী দলও তাদের বিভিন্ন দাবি-দাওয়া নিয়ে আন্দোলন করছে। বিএনপি আজ যে আন্দোলন করছে তার প্রেক্ষাপট কিন্তু তৈরি করে দিয়েছে আওয়ামী লীগ তথা মহাজোট সরকারই। ব্রুট মেজরিটি নিয়ে এ দলটি ক্ষমতায় আসার পর সবার ধারণা ছিল দেশের উন্নয়নে জোট সরকার কিছুটা হলেও ব্যতিক্রম হবে। কিন্তু একের পর এক ব্যর্থতা জনগণের মধ্যে জোট সরকারের অস্তিত্ব বিপন্ন করে তুলেছে। শুরুতেই জনগণের মতামতকে উপেক্ষা করে বলা নেই, কওয়া নেই সংবিধান থেকে তারা তত্ত্বাবধায়ক সরকারের বিষয়টি উপড়ে ফেলে। আর দেশ পরিচালনায় তাদের ব্যর্থতা সম্পর্কেও অভিযোগ কম নয়। কি-না হয়েছে এই সরকারের আমলে? দেদার সরকারি কোষাগারের অর্থ লুটপাট, সর্বত্র রাজনীতিকরণ, দলীয়করণ, গুম, খুন, নির্যাতন, অপহরণ সবই হয়েছে। সারাবছর ধরেই ছাত্রলীগের পাণ্ডারা ক্যাম্পাস দখল আর খুনাখুনি করেছে। নিজ দলের মেধাবী ছাত্রদের হত্যা করতেও তারা কুণ্ঠিত হয়নি। প্রতিপক্ষকে ঘায়েল করতে কলেজের হোস্টেল পর্যন্ত পুড়িয়ে তারা ছারখার করেছে। কলেজ-বিশ্ববিদ্যালয়ের অসংখ্য বয়োবৃদ্ধ শিক্ষক তাদের হাতে নাস্তানাবুদ হয়েছেন। আবার রাজপথে প্রকাশ্যে সিনেমা-স্টাইলে বিশ্বজিতের মতো নিরীহ এক তরুণকে খুনের উল্লাসে মেতে ওঠে_ যা জনগণের হৃদয়ে এক গভীর ক্ষত তৈরি করে। অথচ সরকারকে আমরা দেখেছি, নির্লজ্জের মতো খুনিদের বাঁচানোর কত অপপ্রয়াসে মেতে উঠতে।\nএদিকে বর্তমান সরকার আমলে তো আর্থিক কেলেঙ্কারি সর্বকালের রেকর্ড ভঙ্গ করেছে। আর্থিক প্রতিষ্ঠানগুলোকে ধ্বংস করছে বললে ভুল হবে না। শেয়ারবাজার থেকে কোটি কোটি টাকা লোপাটের ঘটনার কোনো বিচারই হয়নি। হাজার হাজার ক্ষুদ্র বিনিয়োগকারী সর্বস্ব খুইয়ে পথে বসেছেন। ব্যাংক থেকে কীভাবে নগদ অর্থ লুটপাট হয় তা এ সরকারই হাতেকলমে শিখিয়েছে। আবার হলমার্ক কেলেঙ্কারি ঘটনায় সরকারি দলের যারা জড়িত ছিলেন তাদের কিছুই হয়নি। রাজনৈতিক কারণে বিভিন্ন ব্যাংকে পরিচালক পদে নিয়োগপ্রাপ্তরা কোটি কোটি টাকার মালিক হয়েছেন। পদ্মা সেতু কেলেঙ্কারির ঘটনা তো পুরো বিশ্বই জানে। এ ঘটনায় সরকারের জনপ্রিয়তায় রাতারাতি ধস নামে। বিশ্বব্যাংক দুর্নীতির অভিযোগ এনে শুধু যে পদ্মা সেতুর অর্থায়ন থেকে নিজেকে গুটিয়ে নিয়েছে তা নয়, রীতিমতো নাকানি-চুবানি খাইয়ে ছেড়েছে। সর্বশেষ নিজেদের বাঁচাতে যোগাযোগমন্ত্রী আবুল হোসেন পদত্যাগ করলেও বিশ্বব্যাংক আর ফেরেনি। পদ্মা সেতুর ঘটনা জাতির জন্য কত বড় লজ্জার, তা ভাবতেই অবাক লাগে। বর্তমান সরকার কথায় কথায় ন্যায়বিচারের কথা বলে। দেশে ন্যায়বিচার প্রতিষ্ঠা হলে তো তা আপামর জনগণ সবাই খুশি হতো। কিন্তু এই সরকারের আমলে বিচারব্যবস্থা শুধু বিধ্বস্ত নয়, ক্ষতবিক্ষত হয়েছে। দলীয় খুনিদের নির্বিচারে মামলা থেকে রেহাই দেওয়া হয়েছে। বিচার ব্যবস্থায় ঘুষবাণিজ্য আগের যে কোনো সময় থেকে প্রবল। আর তাই তো বিকাশ, প্রকাশের মতো খুনিরাও জেলখানার মুক্ত দরজা দিয়ে বের হয়ে গেছেন অনায়াসেই। বিপরীতে আবার লিমনের মতো নিরীহ তরুণকে পা হারিয়ে রাষ্ট্রের শত্রুতে পরিণত হতে হয়েছে। ইলিয়াস আলীর মতো জনপ্রিয় নেতার খোঁজ এখনো মেলেনি? এখনো চোখের জলে বুক ভাসান ইলিয়াস আলীর বৃদ্ধ মা। ইলিয়াস আলীর স্ত্রী-সন্তানরা কতটা কষ্টে আছেন, তা শুধু তারাই জানেন। এদিকে গত ক'মাসে যেভাবে মানুষ হত্যা করা হলো তার কৈফিয়তটা কী? সরকার বিরোধী দলকে নানাভাবে দোষারোপ করছে। কিন্তু এও তো সত্য, সরকার সতর্ক হলে এত প্রাণহানির ঘটনা এড়ানো যেত।\nদেশের এখন যে পরিস্থিতি, তাতে সামনে রাজনীতির ময়দান আরও অনেক বেশি উত্তপ্ত হয়ে উঠবে। এ অবস্থায় যদি রাষ্ট্রপতি পদে একজন সর্বগ্রহণযোগ্য দেশপ্রেমিক ব্যক্তিকে মনোনয়ন দেওয়া না হয়, তাহলে সেটা পুরো পরিস্থিতিকে আরও ঝুঁকিপূর্ণ করবে। আগেই বলেছি, যিনি রাষ্ট্রপতি হবেন নিরপেক্ষতার বিচারে সামনের দিনগুলোতে তাকে অনেক সাহসী, সঠিক-নিরপেক্ষ সিদ্ধান্ত নিতে হবে। তিনি যদি কোনো দলের প্রতি আনুগত্য প্রদর্শন করে নিজের মতো সিদ্ধান্ত নেন, তাহলে সেটা দেশ ও জনগণের জন্য মোটেও মঙ্গলজনক হবে না। ক্ষমতায় যারা থাকেন তারা বরাবরই ভুল করেন, এক ধরনের অহমিকা, আত্দ-অহংকার তাদের পেয়ে বসে। আওয়ামী লীগের মধ্যেও সেই অহমিকা আমরা দেখতে পাচ্ছি। মনে হচ্ছে, যেন তাদের মতের বাইরে আর কেউ নেই। কিন্তু জনপ্রিয়তার মাপকাঠিতে মহাজোট সরকার কোথায়, কোন অবস্থানে আছে, তা তাদের অজানা থাকার কথা নয়। এ কথা সত্য যে, তত্ত্বাবধায়ক সরকার বিষয়টি সংবিধান থেকে রহিত হওয়ায় নির্বাচন নিয়ে এখন মানুষের মনে হাজারটা প্রশ্ন। যদি কোনো জাতীয় ঐক্য না হয়, তাহলে নির্বাচন কীভাবে হবে, কেমন করে হবে, সেটা রহস্যাবৃত। যদি সব দলের অংশগ্রহণে একটি গ্রহণযোগ্য নির্বাচন না হয়, তাহলে গণতন্ত্র আরও বেশি বিপদাপন্ন হবে।\nমহামান্য রাষ্ট্রপতি জিল্লুর রহমানের প্রয়াণের মধ্য দিয়ে দল-মত-নির্বিশেষে মানুষের হৃদয়ে এক ধরনের ঐক্যের সূচনা হয়েছে। সেই ঐক্য এবং বন্ধনকে সুদৃঢ় করার দায়িত্ব সরকারের। কিন্তু আমরা লক্ষ্য করছি, সরকার সে পথে খুব একটা হাঁটছে না। বরং সরকার লাগামহীনভাবে বিরোধী দলের সমালোচনায় মুখর। খালেদা জিয়ার একটি বক্তব্যকে কেন্দ্র করে স্বরাষ্ট্রমন্ত্রী যে বক্তব্য প্রদান করেছেন, তাতে করে মনে হয় না সামনের দিনগুলোতে ঐক্যের কোনো সানাই বাজবে। বর্তমান স্বরাষ্ট্রমন্ত্রী কথায় কথায় বিরোধীদলীয় নেতাকে আইনের ভয় দেখান, আইনি ব্যবস্থা নেওয়ার হুমকি দেন। প্রতিটি সরকারের আমলেই আমরা দেখেছি, সরকারের কেউ না কেউ সরকার এবং গণতন্ত্রকে বড় বেশি বিপদগ্রস্ত করে তোলেন। বর্তমান স্বরাষ্ট্রমন্ত্রীকেও দেখছি সেই একই ভূমিকায় নামতে। অথচ কদিন আগে সাগর-রুনির ঘটনায় এক আওয়ামীপন্থি সাংবাদিককে সামাল দিতে তিনি কতটা অসহায় অবস্থার মধ্যে পড়েন, তা সবাই জানেন। তিনি কারণে-অকারণে ফোঁসফাঁস করে উঠেন। তার ভুলে গেলে চলবে না, খালেদা জিয়া জনতার রায়ে এ দেশে একাধিকবার প্রধানমন্ত্রী হয়েছেন এবং বর্তমানে একক জনপ্রিয়তার ক্ষেত্রে তার তুল্য কোনো নেতাই নেই।\nযাই হোক, দেশের আপামর জনগণ এখন রাষ্ট্রপতি নির্বাচনের দিকেই গভীর আগ্রহ নিয়ে তাকিয়ে আছে। অনেকের মতো আমিও মনে করি, আওয়ামী লীগের জন্য রাষ্ট্রপতি নির্বাচন এক বড় পরীক্ষা। আওয়ামী লীগ কতটা দল ও নিজস্ব মতের ওপর উঠতে পারে তার প্রমাণ করতে হবে রাষ্ট্রপতির এই নির্বাচনে। বিষয়টি এখন সত্যিই স্পর্শকাতর হয়ে উঠেছে। প্রধানমন্ত্রী শেখ হাসিনা এখন কি চমক দেন সেটাই দেখার বিষয়। তার চমকের ওপর নির্ভর করছে রাষ্ট্রের আগামী দিনগুলো কেমন হবে। তবে জনমত উপেক্ষা করে অগ্রহণযোগ্য কাউকে রাষ্ট্রপতি করা হলে সেটা দেশের জন্য অপূরণীয় এক ক্ষতি হবে। বর্তমানে রাষ্ট্রের জন্য একজন শুদ্ধ-নির্লোভ সর্বজনগ্রহণযোগ্য ব্যক্তিকে রাষ্ট্রপতি হিসেবে জনগণ দেখতে চায়। জনগণের সেই প্রত্যাশা পূরণ হলে কোনো দল নয়, কার্যত লাভবান হবে লাখো শহীদের রক্তে পাওয়া বাংলাদেশ, বাংলাদেশের জনগণ।\nস্বস্তির সুবাতাসের আভাস\nবাবা মা বুড়ো আর একাকী হয়ে গেলে তাদের অবহেলা করা হয় কেন?4 days 23 hours ago\nআওয়ামীলীগ জামাতের সাথে6 days4hours ago\nকিচ্ছু করার নাই ।1 week 15 hours ago\nবোরকা3 weeks 8 hours ago


এই পাকিস্তানে কেনো বাংলাদেশ ক্রিকেট দল মরতে যাবে? - সিডনি বাঙালী\nফজলুল বারী:পাকিস্তানে ক্রিকেট সফর বাংলাদেশ দলের জন্যে নিরাপদ নয়। এরজন্যে বাংলাদেশ সেদেশে লম্বা সময় ধরে অবস্থান অর্থাৎ টেস্ট ক্রিকেট খেলতে রাজি হয়নি। খেলতে চেয়েছে শুধু টি-টোয়েন্টি ম্যাচ এবং এর সবগুলো ম্যাচ হতে হবে লাহোরের গাদ্দাফি স্টেডিয়ামে। বাংলাদেশের এই সিদ্ধান্তে ক্ষুদ্ধ প্রতিক্রিয়া জানিয়েছে পাকিস্তান! বলেছে তারা বাংলাদেশ বিরুদ্ধে আইসিসির কাছে নালিশ করবে, পাকিস্তান নিরাপদ, ইত্যাদি! এতো গেলো একটা দিক। আরেক দিক হলো বাংলাদেশ ক্রিকেট বোর্ডের ভিতরের পাকিস্তান প্রেমিকরা অনেকদিন ধরে দলকে সেদেশে নিয়ে যাবার জন্যে নীরবে-গোপনে কাজ করে চলেছেন। এবং এটা যেনো কী রকম এক এসাইনমেন্ট যে তারা যেনো যে কোনভাবে বাংলাদেশ দলকে পাকিস্তান নেবেনই নেবেন! কিন্তু সর্বশেষ দেশের যে নিরাপত্তা দলটি পাকিস্তান ঘুরে এসেছে তারা রিপোর্ট দিয়েছে লম্বা সময়ের জন্যে পাকিস্তানে বাংলাদেশ দলের অবস্থান নিরাপদ নয়। এরজন্যে বলা হচ্ছে টি-টোয়েন্টি ম্যাচের কথা! যেখানে পাকিস্তান দেশটি বাংলাদেশ দলের জন্যে নিরাপদ নয় সেখানে ‘লম্বা সময়’ আর ‘সংক্ষিপ্ত সময়’ কী? এরপরও অনিরাপদ দেশে ক্রিকেটদলকে ঝুঁকিপূর্ন সফরে নিয়ে যেতে আগ্রহী পিছনের লোকজনকে শনাক্ত করতে হবে।\nক্রিকেট দলের পাকিস্তান সফর নিয়ে বিসিবি অনেকদিন ধরেই দেশের মানুষের সঙ্গে একপ্রকার চোর-পুলিশ খেলছে! প্রথম বলা হয়েছে পাকিস্তান সফরের সিদ্ধান্ত নেবে বাংলাদেশ সরকার। কারন এর আগে ক্রিকেট দলের পাকিস্তান সফর বাতিলে সরকার হস্তক্ষেপ করেছে। কারন নিরাপত্তা ইস্যু। পাকিস্তান কোন নিরাপদ দেশ নয় এরজন্যে ভারত-বাংলাদেশের প্রধানমন্ত্রী সফর বাতিল করাতে বেশ কয়েক বছর ধরে সার্ক সম্মেলন হচ্ছেনা। বাংলাদেশের প্রধানমন্ত্রী নানান দেশ সফরে যান, শুধু পাকিস্তান ছাড়া। কারন পাকিস্তান দেশটিকে তিনি নিরাপদ মনে করেননা। খেলার সঙ্গে রাজনীতি জড়ানো ঠিক নয়। কিন্তু বাংলাদেশের সঙ্গে রাজনৈতিক-কূটনৈতিক সম্পর্কটিও তিক্ত করেছে পাকিস্তান। যুদ্ধাপরাধীদের একেকটি ফাঁসির পর বাংলাদেশের বিরুদ্ধে নিন্দা প্রস্তাব পাশ করা হয়েছে পাকিস্তানের সংসদে। বাংলাদেশের বিরুদ্ধে প্রতিশোধ নেবার মিছিল হয়েছে পাকিস্তানের রাস্তায়। সেখানে ক্রিকেট দলকে নিয়ে যেতে চাইছে কারা? ক্রিকেট দলের ওপর তাদের প্রতিশোধের সুযোগ করে দিতে?\nপাকিস্তান বলতে চাইছে যে শ্রীলংকা দলের ওপর হামলাকে কেন্দ্র করে বিশ্ব ক্রিকেট থেকে পাকিস্তান বিচ্ছিন্ন হয়েছিল সেই শ্রীলংকা পাকিস্তানে এসে খেলে গেছে অতএব তারা এখন নিরাপদ! শ্রীলংকার নিরাপত্তার সঙ্গে বাংলাদেশের নিরাপত্তা এক হয় কী করে? ভারত-ইংল্যান্ড-অস্ট্রেলিয়া-দক্ষিন আফ্রিকা-নিউজিল্যান্ড এসব দলটি নিরাপদ পাকিস্তানে খেলতে গেছে? না যাবে? তাদের সঙ্গে খেলার আয়োজন করা হয় দুবাই-শারজায় আর বাংলাদেশ নিয়ে টানাহেঁচড়ার কারন কী? নানা কারনে পাকিস্তানের জনমত বাংলাদেশকে শত্রুদেশ মনে করে। যুদ্ধাপরাধীদের ফাঁসিকে কেন্দ্র করে এই শত্রুতা আরও কঠোর হয়েছে। এর আগে জঙ্গি মুফতি হান্নান সহ আরও কিছু জঙ্গির ফাঁসি কার্যকর হয়েছে। ফাঁসির আদেশ হয়েছে হলি আর্টিজানের ঘটনার জঙ্গিদের। এসব জঙ্গির হেডকোয়ার্টার পাকিস্তান। প্লিজ দেশের ক্রিকেটবীরদের জেনেশুনে মৃত্যুকূপে ঠেলে দেবেননা। নিরাপত্তাহীনতায় বাংলাদেশ লম্বা তথা টেস্ট সফর না, টি-টোয়েন্টি খেলতে রাজি হয়েছে, এটি জানাজানি হবার পর টি-টোয়েন্টি সফরকালীন বাংলাদেশ দলের ওপর হামলা হবেনা এই গ্যারান্টি কে দেবে? প্লিজ, এ ব্যাপারে সরকারকে হস্তক্ষেপ জরুরি। সরকার যদি দেশের ক্রিকেটারদের নিরাপত্তার পক্ষে সিদ্ধান্ত নেয় আইসিসি জুজু দেখিয়ে লাভ হবেনা।\nকারন আইসিসি ভারত-ইংল্যান্ড-অস্ট্রেলিয়া-দক্ষিন আফ্রিকা-নিউজিল্যান্ড এসব দলকে পাকিস্তান যেতে বাধ্য করতে পারবেনা। সবার আগে নিরাপত্তা, এরপর খেলা। নিরাপত্তাই যদি মনের মধ্যে না থাকে তাহলো ক্রিকেটাররা অনুশীলন-খেলায় মনোযোগ দেবে কী করে? পাকিস্তান সফর নিয়ে বিসিবি মাঝে আরেক চালাকির আশ্রয় নিয়ে বলেছিল ক্রিকেটারদের এ ব্যাপারে জোরাজুরি করা হবেনা। এরপর আবার নিজেরা নিজেরা বলেছে ক্রিকেটাররা পাকিস্তানে খেলতে যেতে চায়! লক্ষ্য করবেন সবকিছু বিসিবি নিজে নিজেই বলছে! অথচ আমরা দেখলাম টেস্ট দলের এক বোলার বলছে টি-টোয়েন্টি দলের বোলার যদি যেতে না চায় এই চান্সে সে যেতে চায় পাকিস্তানে! দল গেলেতো সিরিয়াসলি খেলার জন্যে কোন দেশে যায়। চান্স মোহাম্মদদের নিয়েতো একটা সফরের দল ঠিক করা হয়না বা করা উচিত না।\nবাংলাদেশের বেশ কিছু নিরাপত্তা বিশ্লেষকের কথা শুনছিলাম টিভিতে। তারাও বলছিলেন শ্রীলংকার নিরাপত্তা শ্রীলংকার কাছে বাংলাদেশের নিরাপত্তা বাংলাদেশের কাছে। তারাও এ অবস্থায় ক্রিকেট দলের পাকিস্তানে যাবার বিপক্ষে। কিন্তু বিসিবির স্বৈরতন্ত্র কারো কথায় আমল-পাত্তা দিচ্ছেনা! দলকে তারা পাকিস্তান যেনো নেবেই নেবে! ওই বললাম কার যেন এসাইনমেন্ট! এসাইনমেন্ট যাই থাক, বিসিবিতো সরাসরি বলতে পারে ভারত-ইংল্যান্ড-অস্ট্রেলিয়া-দক্ষিন আফ্রিকা-নিউজিল্যান্ড এসব দেশ পাকিস্তানে গিয়ে আগে খেলুক, এরপর আমরা যাবো। কারন সে সব দেশের চাইতে পাকিস্তানে বাংলাদেশের নিরাপত্তা ঝুঁকি বেশি। ভয়ের ব্যাপার বাংলাদেশ ক্রিকেট দলের বিপদজ্জনক পাকিস্তান সফর নিয়ে আগে যেভাবে প্রতিবাদ হতো, এখন সবাই যেন অন্য কোথাও ব্যস্ত! আমি আমার দেশটাকে ভালোবাসি, ক্রিকেট দলটাকে ভালোবাসি, তাই একা একা প্রতিবাদ করেই চলেছি। প্রতিবাদ করো বাংলাদেশ। জাগো প্রিয় প্রজন্ম।\nTagsপাকিস্তানে ক্রিকেট সফরবাংলাদেশ ক্রিকেট দল\nPrevious article এই ভারত সুপার পাওয়ার হতে পারবেনা\nNext article সিডনিতে সফলভাবে সমাপ্ত হলো প্রথম অস্ট্রেলিয়ান বাংলাদেশী ব্যাডমিন্টন সুপার সিরিজ ২০১৯


৩০১ মুক্তিযোদ্ধা ভুয়া প্রমাণিত – শীর্ষবিন্দু\nপ্রচ্ছদ/অন্য পত্রিকা থেকে/৩০১ মুক্তিযোদ্ধা ভুয়া প্রমাণিত\n৩০১ মুক্তিযোদ্ধা ভুয়া প্রমাণিত\nরোকনুজ্জামান পিয়াস: তখন তারা ছিলেন শিশু। বেশির ভাগেরই বয়স ১ থেকে ৪ বছরের মধ্যে। সবচেয়ে বয়স্ক ব্যক্তির বয়সও সে সময় ছিল ১০ বছরের নিচে। আবার কারো কারো জন্ম স্বাধীনতা যুদ্ধেরও বছর পাঁচেক পর। তাতে কি? এ বয়সকে বাধা মনে করেননি তারা। নিজেদেরকে মুক্তিযোদ্ধা দাবি করেছেন।\nসেই দাবির স্বপক্ষে বলেছেন, ৭১ সালে গঠিত অস্থায়ী মুজিবনগর সরকারের বিভিন্ন ক্যাম্পে গুরুত্বপূর্ণ পদে কাজ করেছেন তারা। দাবি প্রতিষ্ঠা করতে রীতিমতো প্রয়োজনীয় কাগজপত্র হাজির করেছেন। হাজির করেছেন, শিক্ষাগত যোগ্যতার সার্টিফিকেট, সংস্থাপন মন্ত্রণালয়ের মনোনয়নপত্রসহ এ সংক্রান্ত যাবতীয় কাগজপত্র। এ পর্যন্তই থেমে থাকেননি তারা, মুক্তিযোদ্ধা হিসেবে দাবি করেছেন সরকারি চাকরিও। এজন্য হেঁটেছেন আইনি পথে। জাতীয় রাজস্ব বোর্ডে নিয়োগ দিতে তাদের পক্ষে রায় দিয়েছেন আদালত। একজন, দু’জন বা তিনজন নয়। এ কৌশল নিয়েছিলেন তিন শতাধিক ব্যক্তি।\nতবে শেষ পর্যন্ত হিতে বিপরীত হয়েছে। গোমর ফাঁস হয়ে গেছে। ধরা পড়েছে প্রতারণার ভয়ঙ্কর কৌশল। জাল-জালিয়াতির অভিযোগে ফেঁসে গেছেন মামলায়। থানা পুলিশ ঘুরে মামলা গেছে পুলিশ ব্যুরো অব ইনভেস্টিগেশন-পিবিআইতে। মামলা দায়েরের দীর্ঘ ১০ বছর পর ৯টি মামলার চার্জশিট হয়েছে। পিবিআইয়ের তদন্ত সংশ্লিষ্ট কর্মকর্তারা বলছেন, সকল প্রক্রিয়া অত্যন্ত সুকৌশলে সম্পন্ন করেছেন এই ভূয়া মুক্তিযোদ্ধারা। নিখুঁত এ প্রতারণার কৌশল দেখে তারা নিজেরাও হতবাক হয়েছেন।\nতারা বলছেন, যেখানে যে কাগজপত্র চাওয়া হয়েছে তার সবই হাজির করেছেন। তবে তদন্তে সবই ভুয়া প্রমাণিত হয়েছে। এ তদন্তের আলোকে তাদের ৩০১ আসামীর বিরুদ্ধে আদালতে চূড়ান্ত চার্জশিট দাখিল করা হয়েছে। পিবিআই কর্মকর্তারা জানান, তাদের এই জাল-জালিয়াতি প্রমাণ করা না গেলে সরকারি কোষাগার থেকে হাজার হাজার কোটি টাকা চলে যেত কথিত এই মুক্তিযোদ্ধাদের পকেটে। চাকরি না করলেও এসব ভুয়া মুক্তিযোদ্ধাদেরকে পরিশোধ করতে হতো এতোদিনের বেতন-বোনাস-অবসরকালীন ভাতা।\nসূত্র জানায়, দেশের বিভিন্ন এলাকার তিন শতাধিক ব্যক্তি ১৯৭১ সালে মুক্তিযুদ্ধ চলাকালীন গঠিত অস্থায়ী মুজিবনগর সরকারের বিভিন্ন পর্যায়ের কর্মচারী ছিলেন দাবি করে তারা। ১৯৮৫ সালে সংস্থাপন মন্ত্রণালয় থেকে মনোনয়ন পেয়েছেন বলেও দাবি করে। ওই মনোনয়নপত্র দেখিয়ে জাতীয় রাজস্ব বোর্ডের বিভিন্ন পদে নিয়োগদানের জন্য হাইকোর্টে রিট করেন। ৩১০ জন ব্যক্তি আদালতে ৯টি রিট করেন। রিট শুনানির পর হাইকোর্ট তাদেরকে জাতীয় রাজস্ব বোর্ডের বিভিন্ন পদে আত্তীকরণের জন্য রায় দেন।\nএ রায় কার্যকর করতে জাতীয় রাজস্ব বোর্ড একটি ৩ সদস্য যাচাই-বাছাই কমিটি গঠন করে। রিটকারীদের মুজিবনগর সরকারে কর্মচারী থাকা সংক্রান্ত সনদসহ শিক্ষাগত যোগ্যতার কাগজপত্র যাচাই-বাছাই কমিটিতে দাখিল করতে বলা হয়। তাদের দাখিলকৃত কাগজপত্র দেখে সন্দেহ হয়। পরে তাদেরকে চাকরি দেয়া সম্ভব নয় বলে জানিয়ে দেয় রাজস্ব বোর্ড।\nএকইসঙ্গে জাল কাগজপত্র দাখিল করায় প্রতারণার অভিযোগে ২০০৭ সালে জাতীয় রাজস্ব বোর্ডের তৎকালীন দ্বিতীয় সচিব গোলাম রহমান বাদী হয়ে ওই ৩১০ জনের বিরুদ্ধে রমনা থানায় পৃথক ৯টি মামলা করেন। দীর্ঘ তদন্তে রমনা থানার তদন্ত কর্মকর্তারা চূড়ান্ত প্রতিবেদন দাখিল করে।\nওই তদন্তে অভিযোগ সত্য বলা হলেও কোনো আসামির বিরুদ্ধে চার্জশিট দিতে ব্যর্থ হয় তারা। পরে অধিকতর তদন্তের জন্য আদালত মামলাগুলো পিবিআই-এর দক্ষ কর্মকর্তাদের দিয়ে তদন্ত করার নির্দেশ দেন। এ নির্দেশের প্রেক্ষিতে চারটি মামলার তদন্ত করেন পিবিআই হেডকোয়ার্টার্সে কর্মরত পুলিশ পরিদর্শক ও এসআইএন্ডও (অর্গানাইজড ক্রাইম) মো. নূরুন্নবী।\nঅপর ৫টি মামলার তদন্ত করেন ঢাকা মহানগর পিবিআই পুলিশ পরিদর্শক মোহাম্মদ শামীম আহম্মেদ ও মো. সিরাজুল ইসলাম বাবুল। ইতিমধ্যে ৯ মামলারই চূড়ান্ত প্রতিবেদন দাখিল করা হয়েছে। প্রত্যেক আসামির ব্যাপারে বিস্তারিত তথ্য সংগ্রহ করে চূড়ান্ত প্রতিবেদন দিয়েছেন তারা।\nসূত্র জানায়, ৯টি মামলাই করা হয়েছে ২০০৭ সালে। ওই বছরের ৮ই নভেম্বর দায়ের করা ২৪নং মামলার ৪৮ আসামির বিরুদ্ধে চার্জশিট দেয়া হয়েছে। ২জন আসামির নাম ঠিকানা পাওয়া যায়নি। ১৪ই নভেম্বর দায়ের করা ৪৫নং মামলায় ৪৩ আসামির মধ্যে ৪০ জনের বিরুদ্ধে চার্জশিট হয়েছে। মামলার বাকি তিনজন মারা যাওয়ায় তাদেরকে অব্যাহতি দেয়া হয়েছে। ২২শে নভেম্বর দায়ের করা ৮৬নং মামলার ২৩ আসামরি মধ্যে চার্জশিট দেয়া হয়েছে ১৯ জনের বিরুদ্ধে। বাকি ২ জন মারা গেছেন ও ২ জনের নাম ঠিকানা পাওয়া যায়নি। ৩রা ডিসেম্বর দায়ের করা ৬নং মামলার ৫৪ আসামির মধ্যে ৫২ জনের বিরুদ্ধে চার্জশিট দেয়া হয়েছে। বাকি ২ জনের বিরুদ্ধে অভিযোগের সত্যতা থাকলেও নাম ঠিকানা পাওয়া যায়নি। গত বছরের ১৮ই জুন এই চারটি মামলার চার্জশিট দিয়েছেন পুলিশ পরিদর্শক মো. নূরুন্নবী।\nএকই বছর (২০০৭ সাল) ৮ই নভেম্বর দায়ের করা ২৫নং মামলার ৩০ আসামির মধ্যে ২৯ আসামির বিরুদ্ধে চার্জশিট হয়েছে। মামলার অপর আসামি মারা গেছেন। ২৬শে নভেম্বর দায়ের করা ১০৫নং মামালার ৫৩ আসামির মধ্যে চার্জশিট হয়েছে ৫২ জনের বিরুদ্ধে। এই মামলার একজন আসামি ১০ বছর আগে সৌদি আরবে মারা গেছেন। ১০৯ নং মামলার ৩৮ আসামির বিরুদ্ধে চার্জশিট হয়েছে। এ মামলার অপর দুই আসামি মারা গেছেন। ৩রা ডিসেম্বর দায়ের করা ১২নং মামলার ৬ আসামির প্রত্যেকের বিরুদ্ধে চার্জশিট হয়েছে। এ চারটি মামলা তদন্ত করেছেন ঢাকা মহানগর পিবিআই-এর পুলিশ পরিদর্শক মো. সিরাজুল ইসলাম বাবুল। এ ছাড়া ২৬শে নভেম্বর দায়ের করা ১০৪নং মামলার ১৭ আসামির বিরুদ্ধে চার্জশিট হয়েছে। অপর একজন আসামি মারা গেছেন। এ মামলাটি তদন্ত করেছেন ঢাকা মহানগর পিবিআই পুলিশ পরিদর্শক মোহাম্মদ শামীম আহম্মেদ।\nজানা যায়, কথিত এই মুক্তিযোদ্ধাদের বিরুদ্ধে মামলা হওয়ার পর আসামিরা আদালতে স্বেচ্ছায় আত্মসমর্পণ করেন। ওই সময় প্রত্যেক আসামিকে ১০ হাজার টাকা বন্ডে আইনজীবী ও একজন জামিনদারের জিম্মায় জামিন মঞ্জুর করা হয়। এদিকে ২০১৫ সালে দেয়া রমনা থানার তদন্ত প্রতিবেদনে মামলার অভিযোগ প্রাথমিকভাবে সত্য প্রমাণিত হলেও সাক্ষ্য প্রমাণাদি পাওয়া যায়নি মর্মে চূড়ান্ত প্রতিবেদন দাখিল করে। এ প্রতিবেদন ন্যায়বিচারের পরিপন্থি উল্লেখ করে আদালত অধিকতর তদন্তের জন্য পিবিআইয়ের দক্ষ কর্মকর্তা দিয়ে তদন্তের আদেশ দেন।\nচূড়ান্ত অভিযোগ পত্রে তদন্ত কর্মকর্তারা উল্লেখ করেছেন, ৭১ সালে মুক্তিযুদ্ধ চলাকালে মুক্তিযোদ্ধা দাবিদার এসব আসামির কারো বয়স ছিল ১-৫ বছরের মধ্যে, কারো বয়স ৬-১০ বছরের মধ্যে। আবার কারো সে সময় জন্মই হয়নি। এরপরও তারা মুক্তিযুদ্ধ চলাকালে অস্থায়ী মুজিবনগর সরকারের বিভিন্ন সময়ে ইয়ূথ রিসিপশন ক্যাম্পে এসিস্ট্যান্ট, এসিস্ট্যান্ট নার্স, স্টোর এসিস্ট্যান্ট, স্পাই ও ইনফরমার হিসেবে কাজ করতো বলে দাবি করে।\nএর স্বপক্ষে তারা ক্যাম্প কমান্ডারের স্বাক্ষরিত সার্টিফিকেট দাখিল করেছে। কিন্তু তারা যেসব ক্যাম্পের নাম উল্লেখ করেছে, বাস্তবে তার কোনো অস্তিত্বই ছিল না। এ ছাড়া ১৯৮৫ সালে সংস্থাপন মন্ত্রণালয়ের করা মুজিবনগর সরকারের কর্মচারীদের তালিকায়ও তাদের নাম নেই।\nসংশ্লিষ্ট দপ্তরে খোঁজ নিয়ে দেখা গেছে, যেসব স্মারক নং তারা ব্যবহার করেছে তার কোনো অস্তিত্বই নেই। এতে প্রমাণ হয়েছে যে কাগজপত্রের সবই তারা নিজেরাই তৈরি করেছে। শিক্ষাগত যোগ্যতার সনদপত্রও জাল করেছেন। দেখা গেছে, পরপর তিন বছরেই অনেকে এসএসসি, এইচএসসি ও ডিগ্রি পাস করেছেন। তদন্ত কর্মকর্তারা বলছেন যেখানে, প্রত্যেক শ্রেণিতে তাদের কমপক্ষে দু’বছর লাগার কথা। সেখানে এক বছরেই তারা পাস করে গেছে। যা হাস্যকরও বটে।\nমো. হাসানুজ্জামান। তিনি কুমিল্লা জেলার দাউদকান্দি উপজেলার তিনচিটা গ্রামের লুৎফর রহমানের ছেলে। বর্তমানে তার বয়স ৩৯ বছর। ১৯৭৭ সালে জন্মেছিলেন তিনি। তবে তারও ৬ বছর আগে ১৯৭১ সালে মুক্তিযুদ্ধকালীন গঠিত অস্থায়ী মুজিবনগর সরকারের কর্মচারী হিসেবে দাবি করেন তিনি।\nখন্দকার মনোয়ারা বেগম। বর্তমান বয়স ৪৮। রংপুর জেলার পীরগঞ্জ উপজেলার হরিরাম শাহাপুর গ্রামের মৃত খন্দকার আবদুল ওয়াদুদ মাস্টারের মেয়ে তিনি। ৭১ সালে তার বয়স ছিল ২-৩ বছর। তিনিও মুজিবনগর সরকারের একজন কর্মচারী হিসেবে দাবি করেছেন। তিনি বলেন, ’৭১ সালে মুক্তিযুদ্ধ চলাকালে তিনি একটি ক্যাম্পের নার্স হিসেবে দায়িত্ব পালন করেছেন।\nপিবিআই হেডকোয়ার্টার্সের বিশেষ পুলিশ সুপার আহসান হাবীব পলাশ বলেন, মামলাটি অত্যন্ত জটিল। একেক আসামির বাড়িও একেক এলাকায়। অনেকেই বর্তমান ঠিকানায় নেই। ফলে তাদের সম্পর্কে বিস্তারিত তথ্য সংগ্রহ করতে তদন্ত কর্মকর্তাদের বেশ বেগ পেতে হয়েছে। তদন্ত কর্মকর্তাদের প্রশংসা করে তিনি বলেন, তারা অত্যন্ত আন্তরিকভাবে কাজ করেছে।\nএ ব্যাপারে তৎকালীন জাতীয় রাজস্ব বোর্ডের দ্বিতীয় সচিব (বর্তমান অবসর প্রাপ্ত) গোলাম রহমান বলেন, আমরা হাইকোর্টের আদেশ পাওয়ার পর তিন সদস্যের একটি কমিটি করে দিয়েছিলাম।\nওই কমিটির কাছে সব কাগজপত্রই জাল হিসেবে ধরা পড়ে। এদের অনেকের ওই সময় জন্মই হয়নি। শিক্ষাগত কাগজপত্রও জাল ছিল। অনেকে ১০ বছরেই এসএসসি পাস দেখিয়েছে। তিনি বলেন, পরবর্তীতে জালিয়াতির মামলা করেছি। চার্জশিট হয়েছে। আমরা আমাদের দায়িত্ব পালন করেছি। এখন বাকিটা আদালতের বিষয়।\nআদালতের রায়ে দোষী প্রমাণিত হওয়ায় পর নওয়াজ শরীফের পদত্যাগ\nলন্ডনে আন্তর্জাতিক সিলেট উৎসব করবে নবগঠিত জালালাবাদ এসোসিয়েশন ইউকে


10 টিকা দিয়ে এই রোগগুলি প্রতিরোধ করা যেতে পারে\n, জাকার্তা - ভ্যাকসিন নির্দিষ্ট রোগের বিরুদ্ধে সুরক্ষা প্রদানের জন্য একটি ভাল পদক্ষেপ। নির্দিষ্ট রোগ প্রতিরোধ বা মোকাবেলা করার জন্যও ভ্যাকসিন একটি শক্তিশালী অস্ত্র। এখানে 10 টি রোগ রয়েছে যা ভ্যাকসিন দ্বারা প্রতিরোধ করা যেতে পারে:\nআরও পড়ুন: শিশুদের টিকা দেওয়ার সুবিধাগুলি জানুন\nরুবেলা, জার্মান হাম নামেও পরিচিত, ত্বকের একটি ভাইরাল সংক্রমণ যা একটি লাল ফুসকুড়ি দ্বারা চিহ্নিত। গর্ভাবস্থার প্রথম ত্রৈমাসিকে গর্ভবতী মহিলারা এই রোগটি অনুভব করলে, গর্ভপাত বা জন্মগত ত্রুটিগুলি এড়ানো যায় না। এই বিপজ্জনক রোগটি এমএমআর বা এমআর ভ্যাকসিন দিয়ে প্রতিরোধ করা যেতে পারে।\nডিপথেরিয়া হল একটি ব্যাকটেরিয়া সংক্রমণ যা নাক এবং গলাকে আক্রমণ করে এবং গলা এবং টনসিলের আস্তরণে ধূসর ঝিল্লির উপস্থিতি দ্বারা চিহ্নিত করা হয়। অবিলম্বে চিকিত্সা না করা হলে, এই রোগটি বিষাক্ত পদার্থ নির্গত করবে যা শরীরের বেশ কয়েকটি গুরুত্বপূর্ণ অঙ্গ যেমন কিডনি, মস্তিষ্ক এবং হার্টের ক্ষতি করতে পারে।\nএটি প্রতিরোধ করতে, নিয়মিত ডিপিটি ভ্যাকসিন করুন, হ্যাঁ! এই টিকা 2, 3,4এবং 18 মাস বয়সী শিশুদের দেওয়া যেতে পারে। তারপর5বছর বয়সী শিশুদের একটি ফলো-আপ ভ্যাকসিন দেওয়া যেতে পারে।\nটিটেনাস হল একটি ব্যাকটেরিয়া সংক্রমণ যা সারা শরীর জুড়ে কঠোরতা এবং উত্তেজনা সৃষ্টি করতে পারে। আরও খারাপ, এই রোগটি অবিলম্বে চিকিত্সা না করলে মৃত্যু হতে পারে। টিটেনাস একটি বিপজ্জনক রোগ যা টিটেনাস টিকা পাওয়ার মাধ্যমে প্রতিরোধ করা যেতে পারে।\nটিবি বা আরও পরিচিত যক্ষ্মা বলা হয় একটি ব্যাকটেরিয়া সংক্রমণ যা ফুসফুসে আক্রমণ করে। রোগীরা কফ সহ একটি কাশি অনুভব করবেন যা3সপ্তাহের বেশি স্থায়ী হয়। কিছু রোগীর ক্ষেত্রে কফের সাথে রক্তও হতে পারে। এটি প্রতিরোধ করার জন্য, শিশুর2মাস বয়স হওয়ার আগে টিকা দিন।\nহেপাটাইটিস বি হল হেপাটাইটিস বি ভাইরাস দ্বারা সৃষ্ট লিভারের একটি প্রদাহ যা যৌন মিলন বা সূঁচ ভাগ করে নেওয়ার মাধ্যমে সংক্রমণ হতে পারে। এটি প্রতিরোধ করার জন্য, হেপাটাইটিস বি ভ্যাকসিন করা যেতে পারে। এই ভ্যাকসিন শরীরের রোগ প্রতিরোধ ক্ষমতাকে উদ্দীপিত করে অ্যান্টিবডি তৈরি করে যা ভাইরাসের বিরুদ্ধে লড়াই করতে পারে।\nহাম হল একটি লাল ফুসকুড়ি যা ভাইরাল সংক্রমণের কারণে দেখা দেয়। এই রোগটি গুরুতর জটিলতা সৃষ্টি করতে পারে, বিশেষ করে যদি এটি শিশু এবং শিশুদের দ্বারা অভিজ্ঞ হয়। কাশি বা হাঁচির সময় সংক্রামিত লালা ছিটিয়ে এই রোগটি ছড়ায়। এটি প্রতিরোধ করার জন্য, শিশুর বয়স9মাস হলে হামের টিকা দিন। তারপর এমএমআর ভ্যাকসিন দিয়ে চলতে থাকে যা শিশুটির বয়স যখন 15 মাস ছিল এবং5বছর বয়সে পুনরাবৃত্তি করা হয়েছিল।\nহুপিং কাশি হল ফুসফুস এবং শ্বাস নালীর একটি ব্যাকটেরিয়া সংক্রমণ যা বয়স্ক এবং শিশুদের অভিজ্ঞতা হলে জীবন হুমকির সম্মুখীন হতে পারে। এটি প্রতিরোধ করার জন্য, ডিপথেরিয়া, টিটেনাস, পোলিও (ডিপিটি ভ্যাকসিন), এবং হিব ভ্যাকসিনের সাথে পারটুসিস টিকা দেওয়া যেতে পারে।\nপোলিও একটি স্নায়বিক রোগ যা স্থায়ী পক্ষাঘাত সৃষ্টি করতে পারে যা পোলিও ভ্যাকসিন দ্বারা প্রতিরোধ করা যেতে পারে। শুধু স্থায়ী পক্ষাঘাতই নয়, পোলিও শ্বাসযন্ত্রের স্নায়ুতেও ব্যাঘাত ঘটাতে পারে। যখন এই অবস্থা হয়, রোগীর শ্বাস নিতে অসুবিধা হয়।\nনিউমোনিয়া হল এক বা উভয় ফুসফুসে বায়ু থলির সংক্রমণ। ফলস্বরূপ, ফুসফুসের পকেট ফুলে উঠবে এবং তরল বা পুঁজে পূর্ণ হবে যা শ্বাসকষ্ট, কাশি, জ্বর বা ঠান্ডা লাগার কারণ হবে। এটি প্রতিরোধ করার জন্য, নিউমোনিয়া টিকা করা যেতে পারে।\nমেনিনজাইটিস এমন একটি সংক্রমণ যা ব্যাকটেরিয়া, ভাইরাল, ছত্রাক বা পরজীবী সংক্রমণের কারণে মস্তিষ্ক এবং মেরুদণ্ডের কর্ডকে আবৃত করে এমন প্রতিরক্ষামূলক স্তরকে আক্রমণ করে। নিউমোকোকাল ভ্যাকসিন, হিব ভ্যাকসিন, মেনসি ভ্যাকসিন, এমএমআর ভ্যাকসিন, এসিডব্লিউওয়াই ভ্যাকসিন এবং মেনিনজাইটিস বি ভ্যাকসিনের মতো বিভিন্ন ধরনের টিকা দেওয়ার মাধ্যমে প্রতিরোধ করা যেতে পারে।\nআরও পড়ুন: বাচ্চাদের জন্মের পর থেকে যে ধরনের টিকা দেওয়া উচিত\nটিকা অবশ্যই প্রতিটি রোগীর স্বাস্থ্যের অবস্থা এবং বয়সের সাথে সামঞ্জস্য করা উচিত। এই বিষয়ে আরও বিস্তারিত জানার জন্য, আবেদনের বিষয়ে একজন বিশেষজ্ঞ ডাক্তারের সাথে সরাসরি আলোচনা করুন , হ্যাঁ! মনে রাখবেন, প্রতিকারের চেয়ে প্রতিরোধই উত্তম।\nইন্দোনেশিয়া প্রজাতন্ত্রের স্বাস্থ্য মন্ত্রণালয়। 2020 সালে অ্যাক্সেস করা হয়েছে। এটি রোগের একটি তালিকা যা টিকাদান এবং একটি নিয়মিত টিকাদানের সময়সূচী দ্বারা প্রতিরোধ করা যেতে পারে।\nস্বাস্থ্য অধিদপ্তর। 2020 সালে অ্যাক্সেস করা হয়েছে। ভ্যাকসিন প্রতিরোধযোগ্য রোগ।\nHealthychildren.org. 2020 অ্যাক্সেস করা হয়েছে। ভ্যাকসিন প্রতিরোধযোগ্য রোগ।


জুন 30, 2019 ফরেক্স ব্রোকার সম্পর্কিত লেখক রাজু মোহাম্মদ 40942 দর্শকরা\n4. গিলস স্প্যারো "ইউনিভার্স। কিভাবে স্টারি আকাশ পালন এবং অধ্যয়নরত "/ ট্রান্স। ইংরেজি থেকে - এম।: বিএমএম এও, 2002। হীরা গয়না নকশা অনুসারে, 47% উত্তরদাতারা বিশ্বাস করেন যে একক হীরা এবং ভাঙা হীরাগুলি 2018 সালে সবচেয়ে জনপ্রিয় শৈলী, একক হীরাগুলির চেয়ে উত্তরদাতাদের উচ্চতর অনুপাতের জন্য অ্যাকাউন্টিং করে। ২017 সালের জরিপে, একক-ড্রিলিং সবচেয়ে জনপ্রিয় ছিল, তবে এই বছরের উত্তরদাতাদের মধ্যে মাত্র 35% সমর্থক ছিলেন। হীরা গহনা শর্তাবলী, নকল সেটিং এখনও সবচেয়ে জনপ্রিয়। এই মতামত আছে যারা উত্তরদাতাদের অনুপাত গত বছর 27% থেকে এই বছর 36% rebounded, সীমাহীন inlays, মাইক্রো-সন্নিবেশ এবং বাধ্যতামূলক inlays গোল্ড এবং অয়েল ফান্ডামেন্টাল ফেক্টর দ্বারা অনুসরণ করা হয়। উত্তরদাতাদের অনুপাত উল্লেখযোগ্যভাবে হ্রাস পেয়েছে।\n২। ১৮৯৪ সালে ব্যারন পিয়ের দ্য কুবের্তা সর্বপ্রথম আন্তর্জাতিক অলিম্পিক কমিটি (আইওসি) গঠন করেন। এই আইওসি-ই অলিম্পিক গেমস সংক্রান্ত সকল কার্যকলাপ নিয়ন্ত্রণ করে থাকে।\nকালো নাইট নির্বাচনের novelties বোঝায়। তুষার-প্রতিরোধী বারোটি 150-180 সেমি উচ্চতা সহ ঘন ঝোপ তৈরি করে। ফুলের ডাল 80 সেন্টিমিটার দীর্ঘ এবং পুরু (7 সেন্টিমিটার পর্যন্ত) আধা-ডবল এবং ডাবল ফুলের সাথে মুকুটযুক্ত। একটি কালো কেন্দ্রে তাদের কালি নীল রঙ একটি উচ্চ গ্রুপে বা একটি লন অবতরণ যখন অদৃশ্য যেতে গোল্ড এবং অয়েল ফান্ডামেন্টাল ফেক্টর হবে না। বহিষ্কারের বন্ধ কিনতে: মূল্য সাপোর্ট পর্যায়ে পৌঁছে এবং তারপর ক্রমবর্ধমান শুরু হয়; এই স্তরের মাধ্যমে ভঙ্গ বা শুধুমাত্র এটি ফিরিয়ে উপরে ওঠা এবং যে পরে ক্রমবর্ধমান রাখে.\nবড় এবং মাঝারী মাপের শহরগুলোতে কাজ উল্লেখ নিম্নলিখিত গোল্ড এবং অয়েল ফান্ডামেন্টাল ফেক্টর খন্ডকালীন খুঁজে পাওয়া যেতে পারে - Yuda: কাজের ভিত্তি করে, আপনি অবিলম্বে ঘষা গড়ে উপার্জন করতে পারেন দূরবর্তী কাজ মধ্যে উদাহরণস্বরূপ, যদি আপনি নীচের নোটটি পারবেন না। আর একটি দৈনিক ভিত্তিতে আদেশ সেখানে বেশ অনেক হয়! অর্ডার অর্ডার নিতে পারবেন জন্য, আপনাকে, সাইটে রেজিস্টার করো একটি ফর্ম পূরণ এবং একটি সহজ পরীক্ষা পাস করার প্রয়োজন হয়। সর্বোচ্চ লিভারেজ: 1: 200\nআপনি অবশ্যই তার অতীত এবং তার আর্থ-সামাজিক প্রেক্ষাপটকে অবশ্যই পুনরুজ্জীবিত করতে হবে। অবশ্যই Personal অ্যাকাউন্ট খুলবেন নাহলে প্রতিবার ফান্ড রিসিভ করতে চার্জ কাটবে।\nএবিড এর মতে বিষয়বস্তু রাষ্ট্র: উত্থান উপর প্রত্যাশা, এটির একটি দরিদ্র নকশা এবং লেআউট থাকলে ব্যবহারকারীদের 38% সাইটের সাথে আকর্ষন বন্ধ করবে। "Jarl" - এটি একটি প্রারম্ভিক বৈচিত্র্য, অবস্থার নিরপেক্ষ, বড়, বৃত্তাকার, হলুদ কন্দ আছে।\nওরা আমাকে টাকা দিতে পারল না । পরেরদিন ল্যাবে গিয়ে দেখি ও আরও ২০ জন ছাত্র নিয়ে এসেছে । আমি বললাম\nঅতএব, যতটা সম্ভব "গোপন করুন" বিশেষ পরিষেবাগুলির মাধ্যমে আপনার লিঙ্ক, বা অন্য কোন "ঠাট" ব্যবহার করার চেষ্টা করুন। খুব "গোল্ড এবং অয়েল ফান্ডামেন্টাল ফেক্টর স্মার্ট" ব্যবহারকারীদের কাছ থেকে যদিও তা সাহায্য করে না। তবুও "কাটিং" আপনার অধিভুক্ত লিঙ্ক সম্ভাবনা ব্যাপকভাবে হ্রাস করা হবে। রুমাল কাঁথা – যা রুমাল ও পাত্রের আচ্ছাদন হিসাবে ব্যবহৃত হয়।\nএকটি সাধারণ বেস সঙ্গে কলাম গ্রুপ বলা হয় "ভক্ত।" পূর্ববর্তী সারির এক লুপে ক্রোকিট কলামগুলি (বা বহু সংখ্যক কুইল্ট সহ কলাম) বুননতে তাদের নির্বাহের কৌশল রয়েছে। রপ্তানী গুণমান সমৃদ্ধ ঘর্ষণমুক্ত কাপড় দিয়ে এর কভার তৈরি করা হয়েছে, ফলে এটা দেখতেই কেবল সুন্দর তাই নয় বরং এর স্পর্শটাও মসৃণ।\nএই রিইনফোর্সমেন্ট লার্নিং ব্যবহার করা হবে চালকবিহীন গাড়িগুলোকে রাস্তায় চালাতে। ট্রাফিক নিয়ন্ত্রণ ও রেসিং কার চালাতে মেশিন লার্নিং এর পরীক্ষামূলক ব্যবহার ইতিমধ্যে শুরু হয়েছে। (২) বিদেশে অবস্থিত শাখা বা সাবসিডিয়ারী প্রতিষ্ঠান যদি কোন কারণে মানিলন্ডারিং প্রতিরোধ আইন, ২০১২, সন্ত্রাস বিরোধী আইন, ২০০৯ ও উক্ত আইনের আওতায় জারীকৃত বিধিমালায় বর্ণিত বিধানাবলী এবং বিএফআইইউ কর্তৃক সময় সময় জারীকৃত নির্দেশনাবলী যথাযথভাবে পরিপালনে অসমর্থ হয় তবে তার কারণ অবিলম্বে বিএফআইইউকে অবহিত করতে হবে।\nএটা কি আপনি ফান্ডামেন্টাল এনালাইসিস গোল্ড এবং অয়েল ফান্ডামেন্টাল ফেক্টর করে বলতে পারবেন? NZB নাম সম্পাদনা করার পর পাসওয়ার্ডগুলির জন্য স্ক্যানিং পুনরুদ্ধার করুন\nকিভাবে টাকা বাড়িতে গোল্ড এবং অয়েল ফান্ডামেন্টাল ফেক্টর বসে করতে - ইন্টারনেটে অর্থ উপার্জন করে। বয়স্ক ব্যক্তিদের দ্বারা মাদক গ্রহণের ফলে কেবলমাত্র ফেনাল ফাংশনের ক্রমাগত পর্যবেক্ষণের তথ্য গ্রহণ করা হয়।


সমগ্র মানবজাতি হোক এক পরিবার | হেযবুত তওহীদ\nসমগ্র মানবজাতি হোক এক পরিবার\nমানুষের স্রষ্টা আল্লাহ দেখলেন, আজ থেকে চৌদ্দশ বছর আগে মানুষ জ্ঞান-বুদ্ধি-যোগাযোগ-বিবেক-কৃষ্টি ইত্যাদি এক কথায় বিবর্তনের এমন একটা বিন্দুতে পৌঁছল যে সমগ্র মানব জাতির জন্য একটি মাত্র জীবন-বিধান গ্রহণ করা তখন সম্ভব হবে। এটা মহান স্রষ্টার মহা পরিকল্পনারই একটি অংশ, যে পরিকল্পনা তিনি তার প্রতিনিধি মানুষ সৃষ্টির সিদ্ধান্ত নেয়ার সময়ই করেছিলেন। মানুষ বিবর্তনের এই বিন্দুতে পৌঁছামাত্র আল্লাহ পাঠালেন মোহাম্মদ বিন আব্দাল্লাহকে (সা.)। পূর্ববর্তী প্রেরিতদের মতো তাঁর মাধ্যমেও আল্লাহ পাঠালেন সেই দীনুল কাইয়্যেমা-সিরাতুল মোস্তাকীম অর্থাৎ আল্লাহকেই একমাত্র বিধাতা, সার্বভৌম হুকুমদাতা হিসাবে স্বীকার করে নেওয়া। ঐ সেরাতুল মোস্তাকীমকে ভিত্তি করে যে সংবিধান এলো সেটা এবার এলো সমস্ত মানব জাতির জন্য (কোর’আন- সূরা আত-তাকভীর ২৭)। আগের মতো নির্দিষ্ট কোন জাতি বা গোষ্ঠীর জন্য নয়। এর পরিষ্কার অর্থ হলো এই যে, আল্লাহ চান বিভক্ত বিচ্ছিন্ন মানব জাতি নিজেদের ভেদাভেদ ভুলে আবার একটি মাত্র জাতিতে পরিণত হোক। কারণ, তারা আসলে গোড়ায় একই বাবা-মা, আদম-হাওয়ার (অফধস-ঊাব) সন্তান অর্থাৎ একই জাতি কারণ তারা একই বাবা মা থেকে সৃষ্ট। স্বাভাবিক কারণে তারা বিচ্ছিন্ন হয়ে গিয়েছিল কিন্তু এখন আবার সময় এসেছে এক হয়ে শান্তিতে বসবাস করার অর্থাৎ আল্লাহ চান তাঁর এই প্রিয় সৃষ্টি বনি আদম আবার সকল বর্ণ, সকল ভেদাভেদ ভুলে তারা একটি জাতিতে পরিণত হোক। একটি জাতিতে পরিণত করার জন্য তিনি এমন একটি জীবন-ব্যবস্থা দিলেন, যেটা সম্পূর্ণরূপে প্রকৃতি নির্ভর অর্থাৎ দীনুল ফেতরাহ। প্রাকৃতিক উপাদান বায়ু থেকে অক্সিজেন, সূর্য্য থেকে উত্তাপ গ্রহণের ক্ষেত্রে যেমন পৃথিবীর কোন জাতি বর্ণের মধ্যে কোন বৈষম্য নেই, তেমনিভাবে এই দীনটিও সকল এলাকার সকল মানুষ সমানভাবে গ্রহণ করতে পারবে। এই জীবনব্যবস্থা সমানভাবে সকল এলাকার মানুষের প্রয়োজন পূরণ করতে পারবে। নতুন সংবিধানে তিনি বললেন, “হে মানব জাতি! আমি তোমাদের একটি মাত্র পুরুষ ও একটি মাত্র স্ত্রী থেকে সৃষ্টি করেছি। জাতি গোষ্ঠীতে তোমাদের পরিণত করেছি যাতে তোমরা নিজেদের চিনতে পার। তোমাদের মধ্যে যে যত বেশি ন্যায়-অন্যায় সম্পর্কে সতর্ক, অর্থাৎ মোত্তাকী আল্লাহর চোখে সে তত বেশি সম্মানিত। নিশ্চয়ই আল্লাহ সব কিছুই জানেন। সব কিছুরই খবর রাখেন (কোর’আন- সুরা আল-হুজরাত ১৩)। এখানে আল্লাহ তিনটি কথা মানুষকে বলেছেন। ক) মানুষকে তিনি মাত্র একটি দম্পতি থেকে সৃষ্টি করেছেন অর্থাৎ সমস্ত মানব জাতি একই বংশের একই রক্তের; সুতরাং একই জাতি। খ) দেহের গঠনে, চামড়ার রংয়ে, ভাষায় ইত্যাদিতে যে বিভক্তি এ শুধু পরিচয়ের জন্য, তার বেশি কিছুই নয়।\nএই কথাটা একটু পরিষ্কার করা দরকার। একটি লোকের কয়েকটি সন্তান আছে। সন্তানরা কেউ কালো, কেউ ফর্সা, কেই বাদামী, কেউ লম্বা, কেউ খাটো, কেউ মোটা, কেউ পাতলা। এদের প্রত্যেকের আলাদা আলাদা নাম রাখা হয়। কেন? নিশ্চয়ই পরিচিতির জন্য। আল্লাহ বলছেন ‘মানব জাতিকে শুধু ঐ পরিচিতির জন্যই বিভিন্ন জাতি-গোষ্ঠীতে, গায়ের রংয়ে, ভাষায় ইত্যাদি ভাগে ভাগ করা হয়েছে। তাছাড়া এটা আল্লাহর সৃষ্টি কৌশলতার এক অনন্য সৌন্দর্য্য। যদি সকল মানুষ সাদা হতো অথবা সকল মানুষ একই উচ্চতার হতো তাহলে সৌন্দর্য্যরে কোন মানদণ্ড থাকত না, যেমন হাতের ৫টি আঙ্গুল একেকটি একেক আকৃতির এবং প্রত্যেকটিরই আলাদা-আলাদা সৌন্দর্য্য এবং কার্যকারিতা রয়েছে। এর মানে এই নয় যে খাট আঙ্গুলটি শ্রীহীন ও কম গুরুত্বপূর্ণ। তাহলে বিভিন্ন বর্ণের হলেও ঐ লোকটির সন্তানদের মতোই পুরো মানবজাতি ভাই-বোন, একই জাতি। অর্থাৎ আল্লাহ মানুষে মানুষে ভেদাভেদ-বৈষম্য মিটিয়ে দিচ্ছেন। গ) মানুষে মানুষে তফাতের একটি মাত্র সংজ্ঞা নির্ধারণ করে দিলেন, সেটি হলো ন্যায়-অন্যায়। ভালো-মন্দ দেখে যে যত সতর্কভাবে চলবে কাজ করবে- অর্থাৎ যে যত বেশি উন্নত চরিত্রের- সে তত বেশি আল্লাহর কাছে সম্মানিত। এক কথায় আল্লাহ বলছেন মানুষ এক জাতি, কেউ কারো চেয়ে বড় নয়, ছোট নয়, সব সমান। ছোট-বড়র একটি মাত্র মাপকাঠি, সেটি হলো ন্যায়-অন্যায়ের মাপকাঠি। সেখানে চামড়ার রংয়ের, ভাষার, কোন দেশে কার জন্ম বা বাস এসবের কোন স্থান নেই। এবং ঐ ন্যায়-অন্যায়ের সংজ্ঞা হচ্ছে সেটা, যেটা আল্লাহ তার সংবিধান কোর’আনে দিয়ে দিয়েছেন। এই আয়াতটি ছাড়াও আল্লাহ কোর’আনের বিভিন্ন স্থানে বলেছেন একই আদম-হাওয়া থেকে সৃষ্ট বলে সমস্ত মানব জাতি এক জাতি। সুতরাং এ কথা পরিষ্কার হয়ে যাচ্ছে যে, ভৌগোলিক বা গায়ের রং, ভাষা ইত্যাদি ভিত্তিক জাতি আল্লাহর দেয়া জীবন-ব্যবস্থার সরাসরি পরিপন্থী, উল্টো। একটা হচ্ছে আদর্শের উপর ভিত্তি করে, যে আদর্শ হচ্ছে সত্য ও ন্যায়ের, অন্যগুলি হচ্ছে মানুষের খেয়ালখুশি মতো পৃথিবীর বুকের উপর লাইন টেনে গায়ের রংয়ের উপর বা ভাষার উপর ভিত্তি করে। দু’টো একত্রে চলতে পারে না- অসম্ভব, একথা বুঝতে পণ্ডিত হবার দরকার নেই।\nআজ সারা পৃথিবী জুড়ে চামড়ার রং, ভাষা ইত্যাদির উপর ভিত্তি করা জাতিগুলি প্রত্যেকটি নিজেদের ছাড়া বাকী মানব গোষ্ঠী থেকে আলাদা, স্বতন্ত্রভাবে দেখে; শুধু স্বতন্ত্রভাবেই দেখে না বর্তমানে এক দেশ আর এক দেশের সঙ্গে শত্র“ভাবাপন্নে পরিণত হয়েছে। এর কারণ ঐ সব জাতিগুলির প্রত্যেকটির জাতীয় স্বার্থ বিভিন্ন অর্থাৎ একেক জাতির একেক স্বার্থ। তাদের প্রত্যেকেরই মনোভাব হচ্ছে যে কোন উপায়েই হোক নিজের স্বার্থ রক্ষা করতেই হবে, এতে পার্শ্ববর্তী দেশের কত মানুষ হত্যা করতে হবে, কত বাড়ী-ঘর, জনপথ ধ্বংস করা হবে তার কোন হিসাব করার প্রয়োজন নাই, কোন ন্যায়-নীতি, মানবতার বালাই নাই। নিজ দেশের সীমান্তে নদীর গতিপথে বাঁধ দিয়ে অন্যদেশকে মরুভূমিতে পরিণত করে দেওয়া ন্যায়সঙ্গত করে নিয়েছে। মানুষ জীবিকা ও অন্য কোন প্রয়োজনে এই সীমানা অতিক্রমের চেষ্টা করলে সীমান্তরক্ষীদের গুলি তাদেরকে ঝাঁঝরা করে দেয়। অথচ পৃথিবীর এই মাটি থেকে আদমকে সৃষ্টি করা হয়েছে, এই মাটিতেই আবার সকল আদম সন্তানকে ফেরত যেতে হবে সুতরাং সৃষ্টিগতভাবেই এই মাটির উপর, এই পৃথিবীর উপর মানুষের পূর্ণ অধিকার, হক রয়েছে। মানুষ ইচ্ছা করলে এই পৃথিবীর যে কোন প্রান্তে যেতে পারে, যে কোন জায়গায় বসবাস করতে পারে। এই পৃথিবী আল্লাহ মানুষের জন্যই সৃষ্টি করেছেন। তিনি বলেছেন মানুষ হচ্ছে পৃথিবীর বুকে তাঁর প্রতিনিধি, খলিফা। এখানে তিনি পৃথিবীর বুকে কোন বিভক্তিরেখা আরোপ করেন নি। সুতরাং এই সম্পূর্ণ পৃথিবীর উপর প্রতিটি মানুষের সৃষ্টিগত অধিকার। সেই অধিকারবলে এই মাটির সর্বত্র সে যেতে পারে- এই পৃথিবীর যে কোন জায়গায় ন্যায়সঙ্গতভাবে ফসল ফলাতে পারে, কেউ তাকে বাধা দিতে পারে না। এই পৃথিবীর বুকে আল্লাহ যা হালাল করেছেন তা থেকে যার যা খেতে ইচ্ছা করবে তা খেতে পারে, কেউ বাধা দিতে পারে না। অন্যের কোন ক্ষতি না করে, অন্যের স্বাধীনতায় হস্তক্ষেপ না হয় এমন সব কাজ সে করতে পারে। মানুষের স্রষ্টা, প্রভু, রব, মালেক আল্লাহ মানুষকে এই অধিকার দিয়ে রেখেছেন, পাশ্চাত্য সভ্যতা এসে মানুষের যাবতীয় অধিকার হরণ করেছে বিভিন্ন সীমারেখা, বিধি-নিষেধ আরোপ করে। ফলে মানুষের মধ্যে স্থায়ী সংঘাত, সংঘর্ষের রূপ নিয়েছে, এই সংঘর্ষের প্রবণতা সব চেয়ে বেশি প্রতিবেশী দেশগুলির মধ্যে, একথা যে কোন সময়ে পৃথিবীর রাজনৈতিক ও সামরিক প্রতিদ্বন্দ্বিতার ইতিহাস লক্ষ্য করলেই পরিস্ফুট হয়ে উঠবে। কারণ ঐ একই। ‘মানুষ এক জাতি’ আল্লাহর এই কথা অস্বীকার করে পৃথিবীর বুকের উপর খেয়ালখুশি মতো দাগ দিয়ে, লাইন টেনে, চামড়ার রংয়ের উপর ভাষার উপর ভিত্তি করে মানুষে মানুষে বিভেদ সৃষ্টি করে চিরস্থায়ী সংঘাত-সংঘর্ষ-রক্তপাত ও যুদ্ধের ব্যবস্থা করা। যতদিন মানুষের তৈরি এই জীবনব্যবস্থা পৃথিবীতে চালু থাকবে, ততদিন মানুষে-মানুষে, জাতিতে-জাতিতে অশান্তি, যুদ্ধ রক্তপাত কেউ বন্ধ করতে পারবেন না। শত লীগ অব নেশনসও (League of Nations) নয়, শত জাতিসংঘও (United Nations) নয়। মালায়েকরা মানুষ তৈরির বিরুদ্ধে যে যুক্তি দিয়েছিলেন; ইবলিস মানুষকে দিয়ে যা করাবে বলে চ্যালেঞ্জ দিয়েছে- অর্থাৎ সেই ফাসাদ ও সাফাকুদ্দিমা- অশান্তি, অন্যায়, রক্তপাত ও যুদ্ধ যাতে চলতে থাকে সেজন্য শয়তানের হাতে যত অস্ত্র আছে তার মধ্যে অন্যতম প্রধান অস্ত্র হচ্ছে এই ভূগোল, চামড়ার রং, ভাষা ইত্যাদির উপর ভিত্তি করে মানব জাতিকে বিভক্ত করা। এবং এই জন্যই এই ব্যবস্থা শেষ ইসলামে কঠোরভাবে নিষিদ্ধ। এই ব্যবস্থা মানুষ জাতির কত অশান্তি, অন্যায়, অবিচার, রক্তপাত, যুদ্ধ, অশ্র“ ও ভগ্ন হৃদয়ের কারণ হয়েছে- হচ্ছে, তা সমুদ্রের মত সীমাহীন।


বাহুবলের মায়ের সামনে বাস চাপায় শিশু নিহত ! - স্বাধীন নিউজ\nবাহুবলের মায়ের সামনে বাস চাপায় শিশু নিহত !\nহবিগঞ্জের বাহুবলে সড়ক দুর্ঘটনায় মায়ের সামনে তার পুত্র সোয়েব মিয়া (৯) নামে এক শিশু নিহত হয়।\nবৃহস্পতিবার (৭অক্টোবর) সকাল ১১ টার দিকে ঢাকা-সিলেট মহাসড়কের বাহুবল উপজেলার দ্বিগাম্বর বাজারে এ ঘটনা ঘটে।\nনিহত শিশু সোয়েব মিয়া উপজেলার দক্ষিণ ভবানীপুর গ্রামের মারুফ মিয়ার ছেলে ও স্থানীয় একটি ব্রাক স্কুলের ২ য় শ্রেণীর ছাত্র।\nপুলিশ ও প্রত্যক্ষদর্শীরা জানান, সকাল ১১ টার দিকে শোয়েব মিয়া তার মায়ের সাথে রাস্তা পারাপার হচ্ছিল। এমন সময় ঢাকা থেকে সিলেটগামী ইউনাটেড পরিবহনের একটি যাত্রীবাহী বাস তাকে ধাক্কা দিলে ঘটনাস্থলেই সে নিহত হয়।\nবাহুবল মডেল থানার ওসি (তদন্ত) আলমগীর কবির জানান, ঘাতক বাসটি আটক করা হয়েছে।


ইতিহাসের নির্মম গণহত্যার কালোরাত আজ\nপৃথিবীর ইতিহাসে নির্মম গণহত্যার কালোরাত ২৫ মার্চ। ১৯৭১ সালের এদিন পাকিস্তানি হানাদার বাহিনীর গণহত্যা শুধু রাতের মধ্যেই সীমাবদ্ধ হত্যাকাণ্ড ছিল না। এটা ছিল মূলতঃ বিশ্ব সভ্যতার জন্য এক কলঙ্কজনক জঘন্যতম গণহত্যার সূচনা। পাকিস্তানি হানাদার বাহিনীর এই গণহত্যার কাহিনী পৃথিবীর সব জঘন্যতম নৃশংসতাকেও হার মানিয়েছে।\n১৯৭১ সালের ২৫ মার্চের ভয়াবহ সব বর্ণনা দিয়ে সচিত্র তুলে ধরেছেন অনেক প্রত্যক্ষদর্শীসহ বিভিন্ন লেখক, কবি-সাহিত্যিক, বিশ্বের অনেক সুনামধন্য সাংবাদিকরা।\nঅস্ট্রেলিয়ার ‘সিডনি মর্নিং হেরাল্ড’ পত্রিকায় প্রকাশিত একটি লেখা প্রকাশিত হয়েছিলো। সেখানে লেখা হয়েছিল- শুধুমাত্র পঁচিশে মার্চ রাতেই বাংলাদেশে প্রায় এক লাখ মানুষকে হত্যা করা হয়েছিল, যা গণহত্যার ইতিহাসে এক জঘন্যতম ভয়াবহ ঘটনা। পরবর্তী নয় মাসে একটি জাতিকে নিশ্চিহ্ন করে দেয়ার লক্ষ্যে ৩০ লাখ নিরাপরাধ নারী-পুরুষ-শিশুকে হত্যার মধ্য দিয়ে পাকিস্তানি হানাদার বাহিনী ও তাদের দোসররা পূর্ণতা দিয়েছিল সেই বর্বর ইতিহাসকে।\nমার্কিন সাংবাদিক রবার্ট পেইন ২৫ মার্চ রাত সর্ম্পকে লিখেছেন, সে রাতে সমগ্র পূর্ব পাকিস্তানজুড়ে সৈন্যরা চলাতে থাকলো হত্যাযজ্ঞ। জ্বালাতে শুরু করলো ঘর-বাড়ি, দোকান-পাট। লুট আর ধ্বংস তাদের নেশায় পরিণত হলো। রাস্তায় রাস্তায় পড়ে থাকা মৃতদেহগুলো কাক- শেয়ালের খাবারে পরিণত হলো। সমস্ত বাংলাদেশ হয়ে উঠলো শকুন তাড়িত শ্মশান ভূমি।\nএই গণহত্যার স্বীকৃতি খোদ পাকিস্তান সরকারের প্রকাশিত দলিলেও রয়েছে। পূর্ব পাকিস্তনের সঙ্কট সম্পর্কে যে শ্বেতপত্র পাকিস্তানি সরকার মুক্তিযুদ্ধ চলার সময়ে প্রকাশ করেছিল, তাতে বলা হয়, ‘১৯৭১ সালের পহেলা মার্চ থেকে ২৫ মার্চ রাত পর্যন্ত এক লাখেরও বেশি মানুষকে হত্যা করা হয়েছিল।’\nসেদিনের স্মৃতিচারণ করে আওয়ামী লীগের সভাপতিমণ্ডলীর সদস্য আব্দুর রহমান বলেন, ২৫ মার্চ কালোরাতে নিরহ বাঙালির উপর ঝাঁপিয়ে পড়ে পাকিস্তানি হানাদার বাহিনী। চলে নির্মম গণহত্যা। যা সভ্যতার জন্য এক কলঙ্কজনক গণহত্যা। সেই হানাদার বাহিনী বাঙালির কাছে মুক্তিযুদ্ধে পরাজিত হয়েছে।\n১৯৭০-এর নির্বাচনে আওয়ামী লীগ নিরঙ্কুশ সংখ্যাগরিষ্ঠতা পেলে বাঙালিরা আশা করেছিল ক্ষমতার পালাবদল হবে। আওয়ামী লীগ ছয় দফা অনুসারে সরকার গঠন করবে। ২৮ ফেব্রুয়ারি ১৯৭১-এ তৎকালীন রাষ্ট্রপতি ও সেনাপ্রধান ইয়াহিয়া খান পিপিপি (পাকিস্তান পিপলস পার্টি)-এর জুলফিকার আলী ভুট্টোর প্ররোচনা ও চাপে প্রাদেশিক পরিষদের কার্যাবলি মার্চ পর্যন্ত স্থগিত করলে বুঝতে সমস্যা হয় না, এবার প্রতিরোধের সময় এসেছে। এরইমধ্যে বঙ্গবন্ধু শেখ মুজিবুর রহমান ৭ মার্চ রেসকোর্স ময়দানের ভাষণে স্বাধীনতার ডাক দেন। বাংলার মানুষ প্রতিরোধের প্রস্তুতি নিতে শুরু করলে তাদের মানসিক সামর্থ্য গুঁড়িয়ে দিতে পরিকল্পনা হয় ২৫ মার্চ হত্যাযজ্ঞের।\nরাজধানী ঢাকায় নিরীহ মানুষেরা যখন ঘরে ফিরেছে, তখনই তাদের হত্যার জন্য পথে নেমে আসে পাকিস্তান আর্মির ট্যাংক। ২৫ মার্চ রাতে ‘অপারেশন সার্চলাইট’-এর মূল লক্ষ্য ছিল ঢাকা বিশ্ববিদ্যালয়ের ছাত্রছাত্রী, শিক্ষক, রাজারবাগ পুলিশ লাইন এবং পিলখানায় ইপিআরের বাঙালি জওয়ানরা। পাশাপাশি টেলিফোন, টেলিভিশন, রেডিও, টেলিগ্রাফসহ বাংলাদেশের অভ্যন্তরীণ ও আন্তর্জাতিক যোগাযোগ বিচ্ছিন্ন করে দেয়া, যাতে ঢাকাকে শতভাগ নিয়ন্ত্রণের মধ্যে নিয়ে আসা যায়।\nপাকিস্তানি হানাদার বাহিনী পরিকল্পনা অনুযায়ী প্রথমেই পুরো ঢাকায় হামলা চালায়। সেদিন রাত সাড়ে ১১টায় ক্যান্টনমেন্ট থেকে বের হয় পাকিস্তান সেনাবাহিনী। তারা প্রথমে ঢাকার রাজারবাগ পুলিশ লাইন এবং এরপর একে একে কেন্দ্রীয় শহীদ মিনার, ঢাকা বিশ্ববিদ্যালয়সহ এর চারপাশ, ধানমন্ডি, পিলখানায় পূর্ব পাকিস্তান রাইফেলসের সদর দফতরসহ রাজধানীর সর্বত্র নৃশংস হত্যাযজ্ঞ চালায়। ঢাকার বাইরে হত্যাযজ্ঞ চালায় চট্টগ্রামসহ দেশের কয়েকটি বড় শহরেও।\nবিশেষ করে ঢাকা বিশ্ববিদ্যালয়ে শিক্ষক-শিক্ষার্থীদের হত্যা করে জগন্নাথ হল, রোকেয়া হলসহ বিভিন্ন জায়গায় গণকবর দেয়া হয়। ওই রাতে অনেক শিক্ষককে হত্যা করা হয়েছিল। তাদের মধ্যে ছিলেন ঢাকা বিশ্ববিদ্যালয়ের ড. গোবিন্দ চন্দ্র দেব, অধ্যাপক এ এন এম মনীরুজ্জামান, ড. জ্যোতির্ময় গুহঠাকুরতা, ড. ফজলুর রহমান খান, ড. এ মুকতাদির, শরাফাত আলী, এ আ কে খাদেম, অনুদ্ধেপায়ন ভট্টাচার্য, সা’দত আলী, এম এ সাদেক প্রমুখ।\nএছাড়াও ওই রাতে ইকবাল হল (বর্তমান সার্জেন্ট জহুরুল হক হল), জগন্নাথ হল, ফজলুল হক, ঢাকা হল, এস এম হলের অনেক আবাসিক ছাত্রকে হত্যা করা হয়। শুধু ঢাকা শহরে সেদিন কতজনকে হত্যা করা হয়েছিল তার সঠিক হিসাব পাওয়া যায়নি। কারণ অনেক দেহ পুড়ে গিয়েছিল বা গণকবর দেয়া হয়েছিল। তবে সে সংখ্যা ১০ হাজারের কম হবে না। গণহত্যার এই বীভৎস দৃশ্য দেখলে পাগল হওয়ার উপক্রম হবে বলে অনেকেই উল্লেখ করেন।\n২০১৪ সালের ১৪ ডিসেম্বর প্রকাশিত রাজশাহী বিশ্ববিদ্যালয়ের রাষ্ট্রবিজ্ঞান বিভাগের শিক্ষক ড. সুলতান মাহমুদ রানার একটি লেখা থেকে জানা যায়, ২৫ মার্চ সন্ধ্যায় গণহত্যার নির্দেশ দিয়ে প্রেসিডেন্ট ইয়াহিয়া চুপিসারে করাচির উদ্দেশ্যে ঢাকা ত্যাগ করেন। এই নির্দেশের নাম দেয়া হয়েছিল ‘অপারেশন সার্চ লাইট’। এটি বাঙালিদের জন্য ছিল একটি ‘কালোরাত্রি’। কারণ সৈন্যরা মধ্যরাতের পর থেকেই নির্বিচারে হাজার হাজার নিরীহ মানুষকে হত্যা করে।\n‘অপারেশন সার্চ লাইট’ নামের এই পরিকল্পনাটি কার্যকর করার দায়িত্ব গ্রহণ করেন ইস্টার্ন কমান্ডের কমান্ডার টিক্কা খান। তারই নির্দেশে ২৫ মার্চের মধ্যরাতের পর অর্থাৎ ২৬ মার্চের প্রথম প্রহরে পাকবাহিনী বাংলাদেশের ওপর ঝাঁপিয়ে পড়ে। ওই রাতে শুধু সাধারণ মানুষের ওপর নয়, প্রচণ্ড আক্রমণ চালানো হয় বাঙালি নিরাপত্তাকর্মীদের উপরও। সেনাবাহিনীর বাঙালি সদস্য, ইপিআর এবং পুলিশদের হত্যা করা ছিল পশ্চিমাদের একটি বড় লক্ষ্য। ঢাকার রাজারবাগ ও পিলখানায় এবং চট্টগ্রাম, কুমিল্লা ও যশোর ক্যান্টনমেন্টে পাকিস্তানি বাহিনী বাঙালি পুলিশ, ইপিআর এবং ইস্ট বেঙ্গল রেজিমেন্ট (ইবিআর)-এর সৈন্যদের গণহারে হত্যা করে কাঙ্ক্ষিত লক্ষ্যে পৌঁছাতে চেয়েছিলো।\nশেখ হাসিনার আন্তর্জাতিক স্বীকৃতি ৪৮টি\nসোনার বাংলার বিরুদ্ধে নতুন ষড়যন্ত্র


ফের অনস্ক্রিন অনিল-মাধুরী জুটি, ১৮ বছর পর 'ধক ধক' ম্যাজিক কি ফিরছে ! বাড়ছে জল্পনা | Anil Kapoor and Madhuri Dixit to recreate 90s' magic with Total Dhamaal - Bengali Oneindia\n33 min ago অবশেষে স্বস্তির বার্তা! দক্ষিণবঙ্গে বর্ষা কবে, জানাল আবহাওয়া দফতর\nফের অনস্ক্রিন অনিল-মাধুরী জুটি, ১৮ বছর পর 'ধক ধক' ম্যাজিক কি ফিরছে ! বাড়ছে জল্পনা\n| Updated: Mon, Nov 13, 2017, 16:54 [IST]\nআজও তিনি 'ঝক্কাস'! বলিউডের যেকোনও তরুণ প্রজন্মের নায়কের পাশে গ্ল্যামারে আজও তিনি অন্যন্য অভিনেতা অনিল কাপুর। ইতিমধ্যেই তাঁর 'তাল' ছবির কো-স্টার ঐশ্বর্য রাইয়ের সঙ্গে স্বাক্ষর করে ফেলেছেন ছবি 'ফ্যানি খান'। আর ঐশ্বর্যর পর এবার তাঁর আরেক পুরনো সহ অভিনেত্রী মাধুরী দীক্ষিতের সঙ্গে ফের অনস্ক্রিন জুটি বাঁধতে চলেছেন অনিল কাপুর।\n১৮ বছর পর 'টোটাল ধমাল' ছবিতে একসঙ্গে দেখা যাবে অনিল ও মাধুরীকে। ছবির পরিচালক ইন্দ্র কুমার নিজেই এই প্রজেক্টের বিষয়ে সংবাদমাধ্যমকে জানিয়েছেন। ছবিতে মাধুরী-অনিল ছাড়াও দেখা যাবে অজয় দেবগণকে। ছবির শ্যুটিং শুরু হবে ২০১৮ সালের জানুয়ারীতে।\n[আরও পড়ুন:ঘুমরের সুরে কোমব় দোলাচ্ছেন শাকিরা -বিয়ন্সে , পরীক্ষা করে নিন নিজের চোখে]\nঅজয় দেবগণ ছাড়াও এই ছবিতে দেখা যাবে রীতেশ দেশমুখকে, থাকছেন অরশাদ ওয়ারসি, জাভেদ জাফরি। পরের বছরের দিওয়ালিতেই এই ছবি মুক্তি পেতে চলেছে। বলিউডের আনাচে কানাচেতে আপাতত, অনিল-মাধুরীর অনস্ক্রিন কেমিস্ট্রিকে ঘিরে জল্পনা বাড়ছে। ফের একবার 'ধক ধক' ম্যাজিক দেখার আশায় রয়েছেন অনেকে।\nanil kapoor madhuri dixit bollywood বলিউড অনিল কাপুর মাধুরী দীক্ষিত


প্রকাশ্যে নিঃশর্ত ক্ষমা চাইতে হবে ব্যারিস্টার মইনুল হোসেনকে\nপ্রকাশের সময় : অক্টোবর ২৪, ২০১৮, ১০:১৪ অপরাহ্ণ\nআপডেট সময় : অক্টোবর ২৪, ২০১৮ at ১০:১৪ অপরাহ্ণ\nবিভুরঞ্জন সরকার : ব্যারিস্টার মইনুল হোসেনের প্রতি ক্ষোভ ও ঘৃণা প্রকাশের ভাষা আমার জানা নেই। তিনি সাংবাদিকতা জগতের দিকপাল ও নমস্য তফাজ্জল হোসেন মানিক মিয়ার পুত্র এটা লিখতেও লজ্জায় আমার মাথা নত হয়ে আসছে। বংশপরিচয় বা উচ্চশিক্ষাও যে কারো ভব্যসভ্য হয়ে ওঠার জন্য যথেষ্ট নয়, সেটা নতুন করে প্রমাণ করলেন ব্যারিস্টার মইনুল হোসেন ।\nএকজন যুগসেরা সম্পাদকের পুত্র, যার নিজের নামও একসময় পত্রিকায় সম্পাদক হিসেবে ছাপা হতো, যিনি নামের আগে ‘ব্যারিস্টার’ শব্দটি ব্যবহার করেন তিনি যদি সাংবাদিকদের প্রতি অবজ্ঞাসূচক মন্তব্য করেন, তুচ্ছতাচ্ছিল্য করেন, তাহলে ব্যাপারটিকে হালকাভাবে নেওয়া যায় না। শুধু তাই নয়, তিনি মঙ্গলবার (১৬ অক্টোবর) রাতে একাত্তর টেলিভিশনের একটি লাইভ অনুষ্ঠানে প্রশ্নকারী একজন নারী সাংবাদিককে ‘চরিত্রহীন’ বলে মন্তব্য করে গর্হিত অপরাধ করেছেন। মইনুল হোসেনকে প্রশ্ন করেছিলেন দৈনিক আমাদের নতুন সময়ের ভারপ্রাপ্ত সম্পাদক ও কলামিস্ট মাসুদা ভাট্টি। মইনুল হোসেনের কাছে মাসুদা ভাট্টির প্রশ্ন ছিল : ‘সামাজিক যোগাযোগ মাধ্যমে সকলেই এই প্রশ্ন তুলছেন যে, আপনি এই ঐক্যফ্রন্টের আয়োজনে জামায়াতের প্রতিনিধিত্ব করেন কি না’?\nপ্রশ্নের উত্তর না দিয়ে ব্যারিস্টার মইনুল হোসেন মাসুদা ভাট্টিকে ‘চরিত্রহীন’ বলে গালি দেন। একজন নারীকে একটি ইলেক্টনিক প্রচার মাধ্যমে এভাবে বলা যায় কি না সেই বিবেচনাবোধ যার নেই তিনি জাতিকে সুবচন শোনানোর ইজারা নিয়েছেন। কারো চরিত্রের সনদপত্র দেওয়ার দায়িত্ব কি তাকে কেউ দিয়েছে? কোনো প্রশ্নের জবাব না দেওয়ার অধিকার তিনি সংরক্ষণ করেন অবশ্যই, কিন্তু প্রশ্ন করার জন্য কাউকে তিনি গাল দিতে পারেন না। মাসুদা ভাট্টি বা অন্য যে কেউ তাকে প্রশ্ন করার অধিকার রাখেন। চরম অসহিষ্ণু, অন্যের মতের প্রতি শ্রদ্ধাহীন মঈনুল হোসেন যখন ‘গণতন্ত্র’ পুনরুদ্ধার করতে চান, তখন সঙ্গত কারণেই নানা প্রশ্ন সামনে আসে।\nপিতার কারণে বঙ্গবন্ধুর ‘করুণা’র কোটায় সংসদ সদস্য নির্বাচিত হয়ে মঈনুল হোসেন বঙ্গবন্ধুর বিরোধিতা করেছেন। বঙ্গবন্ধু হত্যাকান্ডের সঙ্গে তার সরাসরি সংশ্লিষ্টতা ছিল কি না, জানি না। তবে তিনি খুনি মোশতাকের সঙ্গে হাত মিলিয়েছিলেন এবং মোশতাকের ডেমোক্রেটিক লীগেও যোগ দিয়েছিলেন। ছোট ভাই আনোয়ার হোসেন মঞ্জুর সঙ্গে ইত্তেফাকের মালিকানা বিরোধের জেরে ইত্তেফাক ভবনে হত্যাকান্ডও সংঘটিত হয়েছে। মইনুল হোসেনের বিরুদ্ধে সেই হত্যা মামলারও সুরাহা হয়েছে বলে শুনিনি।\nএক / এগারোর সময় মইনুল হোসেন রাজনীতিবিরোধী ভূমিকা পালন করেছেন। কোনো কোনো ক্ষেত্রে প্রতিহিংসাপরায়ণ আচরণও করেছেন। তিনি ছাত্র শিবিরের সভায় উপস্থিত হয়ে তাদের যে প্রশস্তি গেয়েছেন, তা থেকে তার রাজনৈতিক মানস বুঝতে কারো কষ্ট হওয়ার কথা নয়। বাহ্যত গণতন্ত্রের জন্য মায়াকান্না কাঁদলেও বাস্তবে তিনি একজন স্বৈরমানসিকতার মানুষ। তার কথা বলার ধরন, শারীরিক ভাষা সব কিছুর মধ্যেই এক ধরনের ঔদ্ধত্যের বহিঃপ্রকাশ লক্ষ করা যায়। তিনি যখন কারো চরিত্র নিয়ে প্রশ্ন তোলেন তখন ক্ষোভ চেপে রাখা কঠিন হয়ে পড়ে। সাংবাদিক মাসুদা ভাট্টিকে ‘চরিত্রহীন’ বলে গালি দিয়ে মঈনুল হোসেন সৌজন্য-শিষ্টাচারের সীমা লঙ্ঘন করেছেন।\nএ জন্য একজন পেশাদার সাংবাদিক হিসেবে ব্যক্তিগতভাবে আমি নিজেও বিব্রত ও লজ্জিত বোধ করছি। মাসুদা ভাট্টি আমার সহকর্মী। তার সামনে গিয়ে কিছু বলার নৈতিক বল আমি হারিয়েছি মইনুল হোসেনের মতো ‘হটহেডেড’ একজন মানুষের বেসামাল শব্দ চয়নের কারণে। এই অশোভন এবং অমার্জিত শব্দ ব্যবহারের জন্য মাসুদা ভাট্টির কাছে মঈনুল হোসেনকে প্রকাশ্যে নিঃশর্ত ক্ষমা প্রার্থনা করতে হবে। একজন নারীর জন্য অত্যন্ত অপমানজনক এই শব্দ প্রত্যাহার করতে হবে। এটা আমাদের দাবি। কারো চরিত্র হননের অধিকার কারো নেই, থাকতে পারে না। সবচেয়ে বড় কথা, যিনি অন্যকে শ্রদ্ধা বা সম্মান করতে জানেন না, তিনি অন্যের কাছে থেকেও সম্মান বা শ্রদ্ধা পেতে পারেন না। মইনুল হোসেনের প্রতি ঘৃণা প্রকাশ না করে কি পারা যায়?\nপরিচিতি: গ্রুপ যগ্ম সম্পাদক, দৈনিক আমাদের নতুন সময়।


কেন এতো হত্যাকাণ্ড? – Women Chapter\nনবম শ্রেণীর একজন ছাত্রের গতিবিধি সন্দেহজনক হওয়ায় শ্রেণী শিক্ষক তার স্কুল ব্যাগ দেখতে চাইলেন। পাওয়া গেলো ইয়াবা, শিক্ষক হতভম্ব হয়ে গেলেন। সাথে সাথেই ছাত্রের প্রচ্ছন্ন হুমকি, স্যার যা দেখেছেন ভুলে যান, হেড স্যার পর্যন্ত যাবেন না… শিক্ষক থামলেন না। প্রধান শিক্ষককে জানানো হলো। গুরুতর অন্যায় বিবেচনা করে অভিভাবককে ডেকে পাঠানো হলো, ছাত্রটিকে বহিষ্কার করা হলো স্কুল থেকে। ঘটনা এখানেই শেষ হলে ভালো হতো, কিন্তু না, তা হয় নি। স্কুল শেষে শিক্ষক মহোদয় যখনই রাস্তায় নামলেন তখনই অতর্কিত আক্রমণের শিকার হলেন। বহিষ্কৃত ছাত্রটি ছুরি নিয়ে আঘাত করলেন শিক্ষককে… ঘটনাটি সত্য। আক্রান্ত ব্যাক্তি আমার শিক্ষক আর আমারই মতোন একজন ছাত্র তাকে রক্তাক্ত করেছে প্রকাশ্যে।\nসম্প্রতি চিটাগাং শহরে আদনান নামে একটি স্কুল পড়ুয়া ছেলেকে হত্যা করা হয়েছে প্রকাশ্যে রাজপথে অস্ত্র হাতে। সমবয়সী পাঁচজন গ্রেফতার হয়ে ইতিমধ্যে স্বীকারোক্তি দিয়েছে আদালতে। খেলার মাঠের দখল ও এলাকার কর্তৃত্ব নিয়ে এই দ্বন্দের সূত্রপাত্র। অস্ত্র তারা পেয়েছিলো এলাকার বড় ভাইয়ের কাছ থেকে। খুনের পর আশ্রয় নিয়েছিলো সেখানেই। বছর কয়েক আগে এই শহরেই হিমু নামে আরেকটি ছেলেকে পোষা কুকুর দিয়ে কামড়িয়ে ও ছাদ থেকে ফেলে দিয়ে হত্যা করেছিলো তারই বন্ধুরা…\nগতকাল খুলনায় মাত্র ১৩ বছরের কিশোর খুলনা পাবলিক স্কুল এন্ড কলেজের সপ্তম শ্রেণীর ছাত্র ফাহমিদ তানভীর রাজীম খুন হয়েছে। স্কুলের ৩১ তম প্রতিষ্ঠা বার্ষিকী উপলক্ষে আয়োজিত সাংস্কৃতিক অনুষ্ঠানের মঞ্চের ঠিক পেছনেই। আততায়ীরা তার বুকে ছুরি বসিয়ে দিয়েছে। খালিশপুর থানার ওসি মোশাররফ হোসেন সন্দেহ প্রকাশ করেছেনঃ “মেয়েলি ঘটনার জেরে ধরে হত্যাকাণ্ড ঘটতে পারে।” মাত্র ১৩ বছর বয়সে মেয়েলি ঘটনা নিয়ে হত্যা যদি সত্যি হয়, তবে আমাদের সতর্ক হতে হবে এখনি…\nগেলো বছরে উত্তরায় দুই দল কিশোরের মারামারিও হত্যায় গিয়ে ঠেকেছিলো। সদ্য কৈশোর পেরোনো ঐশী এই মুহূর্তে যাবতজ্জীবন কারাদণ্ড ভোগ করছে। তার ফাঁসির রায় হয়েছিলো বাবা মা হত্যার অভিযোগে, কিন্তু ডেথ রেফারেন্সে ও আপিলে তার দন্ড কিছুটা কমিয়ে দেয়া হয়। তবে রায় ও পর্যবেক্ষণে বেশ কিছু বিষয় উল্লেখ করা হয়েছিলো। এই হত্যার জন্য বাবা মা পরোক্ষ ভাবে দায় এড়িয়ে যেতে পারেননি যদিও তাদের মৃত্যু হয়েছিলো নিজের সন্তানের হাতেই।\nসম্প্রতি পুরান ঢাকার ওয়ারিতে মধ্যরাতে উচ্চস্বরে গান বাজনার প্রতিবাদ করায় একজন অবসরপ্রাপ্ত সরকারি চাকুরেকে পিটিয়ে হত্যা করা হয়েছে বলে অভিযোগ করেছে মৃতের স্বজন। নিহত ভদ্রলোকটি সম্প্রতি হার্টের বাইপাস করিয়েছেন তাই উচ্চ স্বরে গান বাজনায় কষ্ট পাচ্ছিলেন, তাই ছেলে গিয়ে অনুরোধ করেছিলেন। সুউচ্চ ভবনটিতে তখন একটি বিয়ের গায়ে হলুদের অনুষ্ঠান চলছিলো। সকালে এই নিয়ে হট্টগোল, অনুরোধ করতে কেনো ছেলে গিয়েছিলো সেই জন্য তার উপর চড়াও হয় বিয়ে বাড়ির লোকজন। ছেলেকে বাঁচাতে এগিয়ে গেলে ষাটোর্ধ্ব বৃদ্ধ বাবাকেই আঘাত করে বসেন বিয়ের পাত্রসহ অভিভাবক। একজন অভভাবক যদি এইভাবে আক্রমণাত্মক হয়ে উঠেন সন্তান সমেত, তবে সন্তানেরা বেয়াড়াপনায় জড়িয়ে গেলে দোষ কী?\nরাস্তায় প্রায়শ:ই দেখা যায়, বাইক কিংবা প্রাইভেট কারের সাথে সাইলেন্সার পাইপ যুক্ত করে ভোঁ ভোঁ শব্দ করে অতিরিক্ত গতি নিয়ে ছুটে চলে একদল কিশোর তরুণ। কেন এমনটা করেন তারা আমি জানি না, হয়তো গতির নেশা তাদের পেয়ে বসেছে। তবে পথচারীদের মুখে গালি শুনেছি হরহামেশা, আর সেই গালাগালের তীর যতোটা না বাইক রাইডার কিংবা গাড়ি চালকদের দিকে তার চেয়েও বেশী তাদের বাবা মায়ের দিকে… কোমলমতি সন্তানদের আচার আচরন কেমন হবে তার দায়ভার পিতা মাতার আছে বৈকি। অনেক সময় আমাদের প্রশ্রয়ে সন্তানেরা বিপথেও পা বাড়াতে পারে, একটু ভেবে দেখা দরকার।\nসন্তানদের জেদের কাছে আমরা হার মেনে যা চায় অনেক সময় তাই দিয়ে দেই। বিশেষ করে এখন মোবাইল, ট্যাব, গ্যাজেট এর যুগে সবচেয়ে আপডেট ভার্সনই চাই তরুণদের। অবারিত মুক্ত মাধ্যম ও মুক্ত সংস্কৃতির আকাশে উড়তে পাঠানো পাখিরা অনেকে হাঁটতেই শিখে উঠেনি। তাই প্রয়োজন একটু যত্নবান হওয়া। যোগাযোগের জন্য মোবাইল খুব জরুরী নিশ্চিত, কোন সন্দেহ নাই, কিন্তু এর ব্যবহার ও অপব্যবহার সম্পর্কে আমাদেরই সচেতন হতে হবে আগে।\nঅনাকাঙ্ক্ষিত মৃত্যু কোনভাবেই কাম্য নয়। কিশোর বয়সের একটু ভুল সারাজীবনের বোঝা হয়ে উঠতে পারে। সম্প্রতি নাখালপাড়ার জঙ্গি আস্থানায় তিনটি লাশ পাওয়া গেছে, নিহত একজনের পরিচয় নিশ্চিত হলেও বাকী দুজনের ছবি প্রকাশ করেছে র‍্যাব, যাদের একজন একেবারেই কিশোর।\nনগরায়নের ক্রমাগত বিস্তারে ভেঙ্গে গিয়েছে যৌথ পরিবার। বাবা মায়ের ব্যস্ত জীবন সূচীতে সন্তানেরা বড় হচ্ছে একাকী। পাড়া প্রতিবেশী কিংবা মফস্বলের মহল্লা সংস্কৃতি এখন অনুপস্থিত। আমরা সামজিক মানুষেরা সত্যিই জানি না পাশের ফ্ল্যাটে কে আছেন? আর এই কারণেই আনন্দ উল্লাসে কারো বিরক্তি সৃষ্টি হচ্ছে কিনা, তাও জানি না।\nআমরা অভিভাবকেরা যদি একটু বেশী সময় দিতে পারি সন্তানদের, তবে তারা হয়তো বিপথে যাবে না, প্রতিবেশীও দুঃখ পাবে না। সমাজে কিছুটা হলেও শান্তি আসবে নেমে, আর আমরাও সন্তানদের জন্য কাঁদবো না। পরম মমতা নিয়ে লাগাম পরাতে হবে তারুণ্যর গলায়, তা না হলে পাগলা ঘোড়ার উন্মত্ততায় বিপন্ন হবে মানবতা ও অনাগত ভবিষ্যৎ…\nTags: অনুপম মাহমুদ, উইমেন চ্যাপ্টার, কিশোর খুন, কেন এতো হত্যাকাণ্ড?, সন্তানকে সময় দেয়া, সন্তানের প্রতি মা-বাবার কর্তব্যটুকুও শেখা উচিত


How to Speed up my computer? কিভাবে কম্পিউটার কে কচ্ছপ এর গতি থেকে খরগোশ এর গতি ফিরিয়ে আনবো? | Tips World\nHomeComputerHow to Speed up my computer? কিভাবে কম্পিউটার কে কচ্ছপ এর গতি...\nHow to Speed up my computer? কিভাবে কম্পিউটার কে কচ্ছপ এর গতি থেকে খরগোশ এর গতি ফিরিয়ে আনবো?\nকম্পিউটার ! শব্দটি কতই না পরিচিত । একজন প্রোগ্রামারের একটি স্বপ্ন থাকে সুন্দর আর কাজের চাহিদা অনুযায়ী একটি কম্পিউটার । সেটির মুল্য ১ থেকে ২ লক্ষ্য কিংবা কখনোও কখনোও সেটি ১০ লাখ এ ও পোছায় । একজন গেমার এর পছন্দ একটি কালার ফুল আর দেখতে আকর্ষণীয় কম্পিউটার । যেখানে হাই কোয়ালিটির গ্রাফিক্স এবং টপ লেভেল এর গেমিং পারফরমেন্স আর তার ঐ সাথে অনেক ব্যাটার লুক দিবে । আর আমাদের মত মধ্যবিত্ত বা নিম্নমধ্যবিত্ত পরিবারের স্বপ্ন হচ্ছে একটি বেশি হলে ২০০০০ থেকে ৩০ হাজার টাকার একটি কম্পিউটার । যেখানে ৫০০ জিবি অথবা ১০০০ জিবি হার্ডডিস্ক আর ৪ জিবির একটি র‍্যাম থাকবে । আর সাথে থাকবে মাইক্রোসফট আর Chrome আর বেশি হলে কিছু দরকারি ফাইল । এছাড়া বলা যায় আমাদের মধ্যবিত্ত দের স্বপ্ন অনেক বেশি । তাই আমরা চাই এই কনফিগারেশন এ যাতে ওয়েবসাইট বানানো অথবা App বানানো অথবা গেম বানাতে । আর এই জিনিস গুলো অনেক ভারী মানে অনেক বড় বড় হয়ে থাকে যার ফলে আমরা ঠিক ভাবে কাজ করতে পারি না । কিন্ত আপনাদের এমন কিছু টিপস দিব যাতে আপনার কম্পিউটার খরগোশ এর গতিতে চলবে । তাই বেশি বক বক না করে আমাদের মূল বিষয় শুরু করা যাক । আর পুরু টা টপিক দেখলে মনে হয় অনেক উপকারে আসবে আপনাদের ।\nআপনার কম্পিউটার এর স্ক্রিনে এ চলে যান । সেখানে সার্চ বক্সে টাইপ করুন\nএখন আপনার সামনে নিচে দেখানো Window এর মত একটি পপ-আপ খুলবে । সেখানে টাইপ করুন\nএখন “Enter “ এ ক্লিক করুন । তারপর আরও একটি পপ- আপ খুলে সেখানে “C” Directory চলে আসবে এখন “OK” তে ক্লিক করুন । এরপর কিছুটা সময় নিয়ে সব অদরকারী ফাইল গুলো কালেক্ট করবে । এরপর যখন আপনার সামনে সব ফাইল গুলো চলে আসবে তখন সেখানে সব ফাইল গুলো সিলেক্ট করে ডিলিট এ ক্লিক করুন ।\nআবার সার্চ অপশনে “ Run “ লিখে সার্চ করুন । এরপর আবার Run খুলুন । এখন সেখানে টাইপ করুন\nএখন আবার “ Enter “ চাপুন । এখন যে ফাইল গুলো আসবে সব ডিলিট করে দিন । চিন্তার কোন ফাইল আপনার দরকারি না । নিশ্চিন্তে ডিলিট করতে পারেন ।\nএখন আবার “RUN” খুলুন । সেখানে টাইপ করুন\nএরপর আবার “Enter “ চাপুন । বরাবরের মত আবার একটি Window আসবে সব ফাইল “ CTRL + A” টাইপ করে সব ফাইল সিলেক্ট করে ডিলিট করে দিন ।\nএরপর আবার “Enter “ চাপুন ।এবার আপনার CMD খুলে যাবে এবং পুরো কম্পিউটার টি রিফ্রেশ করে দিবে ।\nএখন নিজেই কম্পিউটার এর পারফরমেন্স বুঝতে পারবেন ।\nএছাড়াও যদি কম্পিউটার এ কোন প্রবলেম ফেস করেন তাহলে র‍্যাম আপগ্রেড করতে পারেন আর সাথে একটি SSD যুক্ত করতে পারেন ।\nপরবর্তী টপিক থাকবে Hard Disk আর SSD এর মধ্যে পার্থক্য । ততক্ষণ সবাই ভালো থাকবেন । আসসালামু আলাইকুম ………………………\nfixed computer hanging problem\nPrevious articleHow to becameaapp developer\nNext articleHow to buy Domain and Hosting.কিভাবে ডোমেইন হুস্তিং কিনবো ।


নৈতিক অবক্ষয় প্রতিরোধের উপায়\nনৈতিক অবক্ষয় প্রতিরোধের জন্য যথাযথ অনুশাসন ও কড়া শাসন দু’টিই সমভাবে প্রযোজ্য। অনুশাসন তিনভাবে হ’তে পারে : (১) পিতা-মাতা ও পরিবারের অনুশাসন (২) শিক্ষক ও গুরুজনদের অনুশাসন এবং (৩) আল্লাহ ও আখেরাতভীতির অনুশাসন। যে সন্তানের ভাগ্যে এ তিনটি নে‘মত একসাথে জুটেছে, সে সন্তান ভাগ্যবান। সে জীবনের সর্বত্র সফলতা লাভ করবে ইনশাআল্লাহ। উক্ত তিনটি অনুশাসনের মধ্যে সবচেয়ে গুরুত্বপূর্ণ হ’ল তৃতীয়টি। কেননা বাপ-মা ও শিক্ষক-গুরুজন সর্বদা সঙ্গে থাকেন না। কিন্তু আল্লাহ সর্বদা সঙ্গে থাকেন। তাঁর দৃষ্টিকে এড়িয়ে কিছুই করার ক্ষমতা মানুষের নেই। সর্বোপরি আখেরাতে জাহান্নামের কঠিন শাস্তির ভয়ে সে সর্বদা ভীত থাকবে ও অন্যায় থেকে নিজেকে বিরত রাখবে। এরপরেও যদি শয়তানী কুহকে পড়ে সে অপকর্ম করে বসে, তাহলে পরকালে জাহান্নামের আগুন থেকে বাঁচার জন্য সে তওবা করবে এবং কড়া দুনিয়াবী শাসন তথা আল্লাহ প্রেরিত দণ্ডবিধি হাসিমুখে বরণ করে নেবে। বরং নিজে এসে ধরা দিয়ে দণ্ড চেয়ে নেবে। মাদানী রাষ্ট্রে মা‘এয আসলামী ও গামেদী মহিলার ঘটনা ইসলামের ইতিহাসে অম্লান স্মৃতি হয়ে আছে। বস্তুতঃ ইসলাম জাহেলী আরবের ছন্নছাড়া মানুষগুলিকে মূলতঃ তৃতীয় অনুশাসনটি দিয়েই পরিবর্তন করেছিল। দণ্ডবিধি নাযিল হয়েছিল অনেক পরে মাদানী জীবনের শেষ দিকে।\nবাংলাদেশের বর্তমান অবস্থা জাহেলী আরবকেও ছাড়িয়ে গেছে। তার কারণ অনুসন্ধান করলে সহজেই বলা যাবে যে, বর্ণিত তিনটি অনুশাসনের কোনটিই যথার্থভাবে এদেশে নেই। অথচ সমাজ পরিবর্তনে এগুলির কোন বিকল্প নেই। এখানে আরেকটি বিষয় স্মর্তব্য যে, পিতা-মাতা, শিক্ষক ও গুরুজন যেসব উপদেশ দেন, তা মান্য করা অবশ্যই যরূরী হলেও তাঁরা মানুষ। তাই অনেক ক্ষেত্রে তাঁদের উপদেশে ও নির্দেশে ভুল থাকতে পারে। কিন্তু আল্লাহ প্রেরিত উপদেশমালায় কোন ভুল বা ত্র“টি থাকার অবকাশ নেই। তাই সর্বদা কুরআন ও হাদীছে বর্ণিত হেদায়াতকে সামনে রাখতে হবে ও তাকেই অগ্রাধিকার দিতে হবে।\nঅতঃপর আমরা যদি নিম্নোক্ত উপদেশগুলি মেনে চলি, তাহ’লে নৈতিক অবক্ষয়ের স্রোতধারা বন্ধ না হলেও কমে যাবে বলে আশা করি। পারিবারিক জীবনকে নৈতিক শিক্ষার দুর্গ হিসাবে গড়ে তুলুন। এজন্য নিম্নের হাদীছগুলি পরিবারের সবাইকে মুখস্ত করিয়ে দিন।-\n(১) ব্যক্তি জীবনে : (ক) আল্লাহ বলেন, তোমাদের মধ্যে সর্বাধিক সম্মানিত সেই ব্যক্তি, যে সর্বাধিক আল্লাহভীরু (হুজুরাত ১৩)। (খ) তোমাদের মধ্যে সর্বোত্তম ঐ ব্যক্তি, যে চরিত্রের দিক দিয়ে সর্বোত্তম (বু:মু:)। (গ) রাসূল (ছাঃ) বলেন, ক্বিয়ামতের দিন মীযানের পাল্লায় সবচেয়ে ভারী হবে বান্দার সচ্চরিত্রতা এবং আল্লাহর সবচেয়ে ক্রোধের শিকার ঐ ব্যক্তি, যে অশ্লীলভাষী ও দুশ্চরিত্র (তিরমিযী)।\n(২) পারিবারিক জীবনে : রাসূল (ছাঃ) বলেন, (ক) স্বামী ও স্ত্রী পরস্পরে পোষাক সদৃশ’ (বাক্বারাহ ১৮৭)। (খ) পিতার সন্তুষ্টিতে আল্লাহর সন্তুষ্টি। পিতার অসন্তুষ্টিতে আল্লাহর অসন্তুষ্টি’ (তিরমিযী)। (গ) সন্তানের জন্য পিতার দো‘আ আল্লাহ অবশ্যই কবুল করেন নিঃসন্দেহে’ (আবুদাঊদ)। (ঘ) মায়ের পদতলে সন্তানের জান্নাত’ (নাসাঈ)। (ঙ) বৃদ্ধকালে পিতা-মাতা উভয়কে কিংবা একজনকে পেল, অথচ যে সন্তান জান্নাতে প্রবেশ করল না, সে হতভাগা’ (মুসলিম)। (চ) যে ব্যক্তি কন্যা সন্তানকে সুন্দরভাবে মানুষ করবে, ঐ সন্তান তার জন্য জাহান্নামের পর্দা হবে’ (বুখারী, মুসলিম)। (ছ) সন্তান যাতে সৎবন্ধু তালাশ করে সেজন্য রাসূল (ছাঃ) বলেন, ক্বিয়ামতের দিন আল্লাহর আরশের নীচে ছায়া পাবে ঐ দুই বন্ধু, যারা স্রেফ আল্লাহকে খুশী করার জন্য পরস্পরে বন্ধুত্ব করেছে’ (বু:মু:)। (জ) দ্বীনী শিক্ষা করা প্রত্যেক মুসলিমের উপর ফরয (ইবনু মাজাহ)।\n(৩) সামাজিক জীবনে : (ক) ঐ ব্যক্তি জান্নাতে প্রবেশ করবে না, যার অনিষ্টকারিতা হ’তে তার প্রতিবেশী মুক্ত থাকে না’ (বুখারী, মুসলিম)। (খ) যে ব্যক্তি পেট ভরে খায় ও তার প্রতিবেশী ক্ষুধার্ত থাকে, সে ব্যক্তি মুমিন নয়’ (বায়হাক্বী- শো‘আব)। (গ) আল্লাহ ঐ ব্যক্তির উপর দয়া করেন না, যে ব্যক্তি মানুষের প্রতি দয়া করে না’ (বু: মু:)। (ঘ) যে ব্যক্তি বিধবা ও অভাবগ্রস্তকে সাহায্য করবে, সে ব্যক্তি আল্লাহর রাস্তায় জিহাদকারীর ন্যায় ছওয়াব পাবে’ (বু: মু:)। (ঙ) নিজের বা অন্যের ইয়াতীম প্রতিপালনকারী ক্বিয়ামতের দিন আল্লাহর রাসূল (ছাঃ)-এর সাথে পাশাপাশি থাকবে’ (বুখারী)। (চ) তোমরা যমীনবাসীর উপর দয়া কর, আসমানবাসী তোমাদের উপর দয়া করবেন’ (আবুদাঊদ)। (ছ) পরস্পরের জন্য তিনটি বস্তু হারাম : তার রক্ত, সম্পদ ও ইযযত’ (মুসলিম)। (জ) যে ব্যক্তি ছোটকে স্নেহ করে না ও বড়কে সম্মান করে না, সে মুসলমানের দলভুক্ত নয়’ (আবুদাঊদ, তিরমিযী)। (ঝ) যে ব্যক্তি আমাদের প্রতি অস্ত্র উত্তোলন করল, সে আমাদের দলভুক্ত নয়’ (বু:মু:)। (ঞ) যে ব্যক্তি প্রতারণা করে, সে আমাদের দলভুক্ত নয়’ (মুসলিম)। (ট) জামা‘আতবদ্ধ জীবন রহমতস্বরূপ এবং বিচ্ছিন্ন জীবন আযাব স্বরূপ (আহমাদ)। (ঠ) দ্বীন হ’ল নছীহত’ (মুসলিম)। অতএব পরস্পরকে সর্বদা উপদেশ দাও।\n(৪) আত্মীয়তার সম্পর্ক বৃদ্ধির জন্য : (ক) যে ব্যক্তি তার রূযী ও আয়ু বৃদ্ধি করতে চায়, সে যেন তার আত্মীয়দের সাথে সম্পর্ক বৃদ্ধি করে (বু:মু:)। (খ) আত্মীয়তার সম্পর্ক আল্লাহর আরশের সাথে ঝুলন্ত থাকে। যে তা যুক্ত রাখে, আল্লাহ তার সাথে যুক্ত থাকেন। আর যে তা ছিন্ন করে, আল্লাহ তার সাথে সম্পর্ক ছিন্ন করেন’ (বু:মু:)।\n(৫) নারী ও পুরুষের পরস্পর সম্পর্ক : আল্লাহ বলেন, পুরুষেরা যেন দৃষ্টিকে অবনত রাখে ও তাদের লজ্জাস্থানের হেফাযত করে। .. নারী যেন তার দৃষ্টিকে অবনত রাখে ও তাদের লজ্জাস্থানের হেফাযত করে। তারা যেন তাদের সৌন্দর্য প্রকাশ না করে..। তারা যেন তাদের বুকের উপর চাদর দিয়ে রাখে..। তারা যেন এমনভাবে চলাফেরা না করে যাতে তাদের গোপন সৌন্দর্য প্রকাশিত হয়ে যায়’ (নূর ৩০-৩১)।\n(৬) সরকার ও সমাজনেতাদের জন্য : (ক) তোমরা প্রত্যেকে দায়িত্বশীল এবং তোমরা প্রত্যেকে স্ব স্ব দায়িত্ব সম্পর্কে ক্বিয়ামতের দিন জিজ্ঞাসিত হবে’ (বু:মু:)। (খ) যাকে আল্লাহ জনগণের নেতৃত্ব দান করেন। অতঃপর সে নাগরিকদের প্রতি খেয়ানতকারী হিসাবে মৃত্যুবরণ করে, আল্লাহ তার উপরে জান্নাতকে হারাম করে দেন’ (মুসলিম)। দেশকে আল্লাহর বিধান অনুযায়ী পরিচালিত না করাই সবচেয়ে বড় খেয়ানত। (গ) আল্লাহ বলেন, তোমরা আল্লাহ ও তাঁর রাসূলের আগে বেড়োনা। আল্লাহকে ভয় কর’ (হুজুরাত ১)। (ঘ) তিনি বলেন, তোমরা জেনেশুনে আল্লাহ ও তাঁর রাসূলের সাথে খেয়ানত করো না এবং তোমাদের পরস্পরের আমানতের খেয়ানত করো না’ (আনফাল ২৭)। (ঙ) তিনি বলেন, আল্লাহ ও তাঁর রাসূল কোন বিষয়ে ফায়ছালা দিলে সে বিষয়ে কোন মুমিন পুরুষ ও নারীর অন্য কোন সিদ্ধান্ত দেওয়ার এখতিয়ার নেই। যে ব্যক্তি আল্লাহ ও তাঁর রাসূলের অবাধ্যতা করবে, সে স্পষ্ট ভ্রষ্টতায় নিপতিত হবে’ (আহযাব ৩৬)। (চ) তিনি বলেন, রাসূলের আহ্বানকে তোমরা অন্যদের আহ্বানের মত মনে করো না। তোমাদের মধ্যে যারা চুপি চুপি সরে পড়ে, তাদেরকে আল্লাহ জানেন। অতএব যারা তাঁর আদেশের বিরুদ্ধাচরণ করে, তারা এ ব্যাপারে সতর্ক হৌক যে, (দুনিয়ায়) তাদের নানাবিধ ফিৎনা গ্রেফতার করবে এবং (আখেরাতে) তাদেরকে পাকড়াও করবে মর্মান্তিক শাস্তি’ (নূর ৬৩)। (ছ) পক্ষান্তরে কিয়ামতের দিন আল্লাহর আরশের নীচে ছায়াপ্রাপ্ত সাত শ্রেণীর মানুষের মধ্যে প্রথম হবেন ন্যায়পরায়ণ শাসক ও বিচারক (বু:মু:)।\nঅতএব সমাজের নৈতিক ধস থামাতে গেলে প্রথমে নিজ পরিবারে, অতঃপর শিক্ষা ও প্রশাসনের সর্বস্তরে ইসলামী অনুশাসন বাধ্যতামূলকভাবে পালন করতে হবে। সাথে সাথে আদালতের মাধ্যমে ইসলামী দণ্ডবিধি যথাযথভাবে বাস্তবায়ন করতে হবে। পরিবার, সমাজ ও রাষ্ট্রনেতাগণ যদি অন্ততঃ ছয়মাসের জন্য পরীক্ষামূলকভাবে এটা চালু করেন, তাহ’লে দেশের চেহারা পরিবর্তন হয়ে যাবে এবং দেশ সত্যিকার অর্থে সোনার বাংলায় পরিণত হবে ইনশাআল্লাহ। আল্লাহ আমাদের সহায় হৌন- আমীন! (স.স.)।